مودی تیسرے دور حکومت میں انڈیا کو دنیا کی تیسری بڑی معیشت بنانے کی گارنٹی کیسے دے رہے ہیں؟

بدھ کے دن دلی میں انڈیا کے وزیر اعظم نریندر مودی نے ایک تقریب کے دوران اعلان کیا کہ ان کی حکومت کے تیسرے دور میں انڈیا دنیا کی تین بڑی معیشتوں میں شامل ہو جائے گا۔ ایسے میں اگر مودی 2024 میں ہونے والے عام انتخابات جیت کر پھر وزیر اعظم بن جاتے ہیں تو ان کی حکومت کے پاس 2029 تک کا وقت ہوگا۔ تاہم نریندر مودی کے اس اعلان پر طنز کرتے ہوئے کانگریس پارٹی نے کہا ہے کہ ’حکومت بہت چالاکی سے وہ ریکارڈ بنانے کی گارنٹی دیتی ہے جو پہلے سے طے شدہ ہیں۔‘ کانگریس لیڈر جئے رام رمیش نے سوشل میڈیا پر کہا کہ ’اس دہائی میں انڈیا کے دنیا کی تیسری سب سے بڑی معیشت کے طور پر ابھرنے کی پیشگوئی طویل عرصے سے کی جا رہی ہے اور اس کی ضمانت دی گئی ہے - جو بھی اگلی حکومت بنائے گا۔‘ واضح رہے کہ بین الاقوامی مالیاتی فنڈ نے بھی گزشتہ سال اکتوبر میں اندازہ لگایا تھا کہ انڈیا سال 2027-28 تک دنیا کی تیسری سب سے بڑی معیشت بن سکتا ہے۔ آئی ایم ایف کے ساتھ ساتھ عالمی مالیاتی فرم مورگن اسٹینلے نے بھی گزشتہ سال اندازہ لگایا تھا کہ 2027 تک انڈیا امریکہ اور چین کے بعد دنیا کی تیسری بڑی معیشت بن جائے گا۔ مودی کے دور حکومت میں انڈیا کی معیشت دنیا کی 10ویں سب سے بڑی معیشت سے پانچویں سب سے بڑی معیشت بنی لیکن اس کی وجہ کیا ہے؟ تاہم کانگریس کے دور حکومت یعنی 2010 میں سب سے زیادہ جی ڈی پی کی شرح نمو 8.5 فیصد ریکارڈ کی گئی تھی جبکہ کورونا وبا کے دور میں، دنیا کی تمام معیشتوں کی طرح، انڈیا میں بھی ترقی کے بجائے تنزلی ہوئی۔ دوسری جانب ان نو سال میں امریکی جی ڈی پی میں شرح نمو 54 فیصد رہی لیکن ان تین معیشتوں کو چھوڑ کر جی ڈی پی کے لحاظ سے ٹاپ ٹین ممالک میں شامل کچھ ممالک کی جی ڈی پی میں شرح نمو میں کمی آئی ہے یا اضافہ نہیں ہوا۔ اس دور میں انڈیا پانچ ممالک کو پیچھے چھوڑ کر دنیا کی پانچویں بڑی معیشت بن گیا۔ ان میں سے برطانیہ، فرانس اور روس کی جی ڈی پی میں اضافے کی شرح بالترتیب تین، دو اور ایک فیصد رہی۔ اگر انڈیا کا جی ڈی پی 6-7 فیصد کی موجودہ اوسط شرح سے بڑھتا رہا تو یہ 2027 تک جرمنی اور جاپان کو پیچھے چھوڑ کر دنیا کی تیسری بڑی معیشت بن جائے گی کیونکہ ان ممالک کے لیے 6-7 فیصد کی شرح نمو حاصل کرنا تقریباً ناممکن ہے۔ جرمنی اور جاپان کی شرح نمو بالترتیب صرف 2.5 اور 1.5 فیصد ہے۔


پاکستان کے ٹیکس فری شہزادے: محمد حنیف کا کالم

ایک نیم ریٹائرڈ صحافی دوست ہیں وہ ہم صحافیوں کی طرح اخبار پہلے صفحے سے نہیں پڑھتے بلکہ اخبار کا بزنس سیکشن نکال کر پڑھنا شروع کرتے ہیں۔  بین الاقوامی اخباروں میں بھی صرف وال سٹریٹ جنرل اور فنانشل ٹائمز کو مستند سمجھتے ہیں۔ ان کا ایمان ہے کہ سیاست اور طاقت کے کھیل کو ہم نے خواہ مخواہ گورکھ دھندا بنایا ہوا ہے حالانکہ یہ صرف ایک دھندہ ہے۔  اپنے ایک تازہ دردمندانہ مضمون میں انھوں نے اعداد و شمار کا کچھ انبار سا لگایا ہے اور پھر ملک کو اس معاشی اندھے کنویں سے نکالنے کے لیے کچھ تجاویز پیش کی ہیں۔  مضمون کا نام انھوں نے رکھا ہے دیوالیہ دیس کے شہزادے۔ انھوں نے بتایا کہ اس وقت پاکستان میں 26 ہزار سے زیادہ شہزادے ایسے ہیں جن کے پاس ایک ملین ڈالر سے زیادہ پیسے ہیں اور پھر پوچھنا یہ ہے کہ ان میں سے کتنے ٹیکس دیتے ہیں۔ پھر بتایا ہے کہ پاکستانی امارات میں بڑے بڑے پراپرٹی انویسٹر ہیں، اس پر کوئی ٹیکس کیوں نہیں لگ سکتا؟ ہماری اتنی بڑی معیشیت کہ ہم ایک ہاتھ سے کریڈٹ کارڈ گھما کر چار ارب ڈالر خرچ کر دیں اور دوسرا ہاتھ تین ارب ڈالر کے لیے صبح شام پھیلائے رکھیں؟ کیا ہمارے گلشن کا کاروبار صرف اتنی چھوٹی سی رقم کا محتاج ہے؟ بزنس کے صفحات سے دن کا آغاز کرنے والے میرے دوست نے یاد کرایا کہ نہیں ان تین ارب ڈالر سے ہمارا گزارا نہیں ہوگا، اس سے ہم صرف اپنا پرانا سود چکائیں گے اور پھر نئے قرضے لیں گے اور شاید ہماری ساکھ تھوڑی بہتر ہو، کہ ہو سکتا ہے ہم لگتے دیوالیہ ہیں لیکن ہیں نہیں۔ ہر حکومت کوئی نہ کوئی ایمنسٹی سکیم جاری کرتی رہی ہے کہ ہمیں کچھ تھوڑا سا ٹیکس دے دو گے تو ہم نہیں پوچھیں گے کہ آپ کے پاس آخر سرمایہ ہے کتنا اور کہاں سے آیا ہے۔  ان سکیموں کے نتیجے میں سرکار کے خزانے میں کچھ آیا ہو نہ ہو ہمارے شہزادوں کے کریڈٹ کارڈ کچھ تیزی سے گھومتے رہے ہیں۔  میں نے اپنے دوست سے پوچھا کہ اگر اس طرح کی ترغیبات پہلے کام نہیں آئیں تو اب کیوں آئیں گی؟ انھوں نے فرمایا کہ اب کوئی چارہ نہیں اور مجھے ملکی قرضوں اور گردشی قرضوں کے ایسے اعداد و شمار بتائے جو میرے چھوٹے دماغ میں سما بھی نہ سکے۔  ٹیکس دینا رعایا کا کام ہے اور وہ ٹیکس ریاست مزدور کی جیب سے نکال بھی لیتی ہے۔ جب تک ہم اپنے سرمایہ داروں کو شہزادہ بنا کر رکھیں گے کوئی ترغیب کام نہیں آئے گی۔  ان کا ایک ہاتھ کریڈٹ کام گھماتا رہے گا اور دوسرا سرکاری خزانے سے اپنا خرچ وصول کرتا رہے گا۔


Summary: چار دہائیوں کی سب سے بلند سطح کو چھونے کے بعد امریکہ میں گزشتہ سال مہنگائی نو اعشاریہ ایک سے کم ہوتی ہوئی جون کے مہینے میں تین فیصد پر آ چکی تھی۔

امریکہ نے مہنگائی کی 40 سالہ ریکارڈ لہر پر اتنی جلدی کیسے قابو پایا؟

چار دہائیوں کی سب سے بلند سطح کو چھونے کے بعد امریکہ میں گذشتہ سال مہنگائی نو اعشاریہ ایک سے کم ہوتی ہوئی جون کے مہینے میں تین فیصد پر آ چکی تھی۔ جی سیون میں شامل دنیا کے دیگر امیر ممالک جن میں جرمنی، برطانیہ، فرانس، اٹلی، کینیڈا اور جاپان شامل ہیں، سے موازنہ کیا جائے تو امریکہ میں مہنگائی کی شرح میں ریکارڈ اضافے کے بعد ہونے والی کمی سب سے تیز تر تھی۔  امریکہ بھی یورپ کی طرح ہی یوکرین کی جنگ سے متاثر ہوا تھا تاہم یورپ کے روس پر انحصار کی وجہ سے توانائی بحران کافی شدت اختیار کر گیا تھا۔ بظاہر ایسا لگتا ہے کہ امریکہ، جو دنیا کی سب سے بڑی معیشت ہے، کو مہنگائی کا دباؤ کم کرنے میں زیادہ مشکل پیش نہیں آئی۔ تاہم ماہر معیشت وینڈی ایڈلبرگ کا کہنا ہے کہ امریکہ کی کامیابی کا راستہ کافی پیچیدہ تھا۔  امریکی فیڈرل ریزرو بینک، جو مرکزی بینک ہے، کی جانب سے بڑھتی ہوئی قیمتوں پر قابو پانے کے لیے شرح سود میں متواتر اضافے کی پالیسی کو اس کا ذمہ دار قرار دیا جا رہا ہے۔  اس پالیسی کی وجہ سے مکان یا گاڑی خریدنا یا کسی نئے انوسٹمنٹ منصوبے کے لیے قرض لینا پہلے سے زیادہ مہنگا ہو گیا جسے عوام کی جانب سے پیسہ خرچ کرنے کی روش پر بریک لگانے سے تعبیر کیا گیا تاکہ مہنگائی میں اضافے کے رجحان کو روکا جا سکے۔ امریکہ میں افراط زر میں کمی کی ایک وجہ دستیاب مصنوعات کی فراہمی میں تعطل کا خاتمہ بھی ہے۔ ڈیوڈ ولکوکس کا کہنا ہے کہ کوورنا کی وبا کے بعد اس تعطل کی وجہ سے کافی مسائل پیدا ہوئے تھے۔ ان کے مطابق یہ ایک ’کنٹینر بحران‘ تھا جس میں مصنوعات کی قلت پیدا ہوئی اور شپنگ کی لاگت میں اضافہ ہوا لیکن رفتہ رفتہ یہ مسئلہ حل ہونا شروع ہو گیا۔ لیکن امریکہ کو اس بات کا فائدہ ہوا کہ وہ توانائی کی ضروریات کے لیے روس پر اس حد تک انحصار نہیں کرتا جتنا یورپ کرتا ہے۔ اسی لیے مہنگائی جنگ کے بعد فوری طور پر بڑھی لیکن پھر اسی تیزی سے کم بھی ہوئی۔  عام طور پر جب شرح سود میں اضافہ کیا جاتا ہے تو معاشی ترقی کی رفتار متاثر ہوتی ہے اور بیروزگاری میں بھی اضافہ ہوتا ہے۔ لیکن حیران کن طور پر اب تک امریکہ میں ایسا نہیں ہوا جو ماہرین معیشت کے لیے ایک معمہ ہے۔ ایک ایسی لیبر مارکیٹ موجودہ حالات میں کافی حیران کن ہے جہاں وینڈی ایڈلبرگ کے مطابق کام کرنے والوں کی مانگ بڑھنے کا رجحان نظر آنا شروع ہوا ہے۔ تاہم ڈیوڈ ولکوکس کو جہاں اس بات کی امید ہے کہ کسی بڑے بحران سے ملک بچ جائے گا وہیں وہ خبردار کرتے ہیں کہ کسی حد تک معیشت کساد بازاری سے متاثر ضرور ہو گی جس کا نتیجہ بیروزگاری کی شرح میں اضافے کی صورت میں نکل سکتا ہے۔


Summary: پاکستان کے مقامی ذرائع ابلاغ میں بجلی کی قیمتوں میں اضافے کے حوالے سے گذشتہ چند روز کے دوران متعدد خبریں رپورٹ کی گئی ہیں جس کے بعد سے اکثر افراد اپنے بجلی کے بلوں کو لے کر فکرمند دکھائی دے رہے ہیں۔

نیپرا کی بجلی کی قیمت میں اضافے کی تجویز، کیا ’پیک آورز‘ بھی بڑھیں گے؟

پاکستان کے مقامی ذرائع ابلاغ میں گذشتہ چند روز کے دوران بجلی کی قیمتوں میں اضافے کے حوالے سے متعدد خبریں رپورٹ کی گئی ہیں جس کے بعد سے اکثر افراد کو فکر لاحق ہے کہ اب بل کتنے بڑھیں گے۔ سنیچر کو نیشنل الیکٹرک پاور ریگولیٹری اتھارٹی (نیپرا) نے وفاقی حکومت کو بیس ٹیرف میں چار روپے 96 پیسے اضافے کی تجویز دی تھی جس کے بعد سے تاحال اس بارے میں حکومت کی جانب سے حتمی منظوری نہیں دی گئی ہے۔  نیپرا کی تجویز کے بعد مختلف اخبارات میں ایسی خبریں بھی شائع ہوئی ہیں کہ حکومت کی جانب سے پیک آورز میں، یعنی دن کا وہ دورانیہ جس میں بجلی کے نرخ سب سے زیادہ ہوتے ہیں، دو گھنٹوں کا اضافہ کیا جانے کا امکان ہے۔ تاہم سوشل میڈیا پر اکثر افراد کی جانب سے اس بارے میں بھی تنقید کی جا رہی ہے اور لوگ یہ جاننا چاہتے ہیں کہ ان مجوزہ تبدیلیوں کا ان کے بلوں پر کیا اثر پڑے گا۔ نیپرا کی جانب سے جاری اعلامیے کے مطابق بجلی کے بنیادی ٹیرف میں اضافے سے فی یونٹ بنیادی ٹیرف 29 روپے 78 پیسے ہو جائے گا۔ بی بی سی سے بات کرتے ہوئے نیپرا کے ڈی جی ٹیرف ساجد اکرم نے بجلی کی فروخت میں کمی اور ادائیگیوں کے حوالے سے وضاحت کرتے ہوئے کہا کہ حکومت جب پاور کمپنیوں کے ساتھ معاہدے کرتی ہے تو ان میں انھیں مخصوص رقم کی ادائیگی ہر صورت کرنی ہوتی ہے۔ ان کا کہنا تھا کہ اسی طرح پیداواری صلاحیت میں اضافہ بھی اس کی ایک وجہ ہے کہ اگر آپ کے سسٹم میں مزید بجلی شامل ہو رہی ہے تو ظاہر ہے آپ کو اس حوالے سے ادائیگیاں کرنی پڑیں گی۔  تاہم ڈی جی ٹیرف ساجد اکرم کا کہنا تھا کہ یہ خبریں کہاں سے پھیلی ہیں اس کا ہمیں علم نہیں ہے اور اگر حکومت کی جانب سے ایسا کوئی فیصلہ کرنے کا ارادہ ہوتا تو وہ ہمارے ساتھ کی گئی میٹنگ میں اس کا ذکر ضرور کرتے۔ اس حوالے سے اکثر افراد کی جانب سے ابھی سے ہی حکومت کے اس ممکنہ اقدام پر تنقید کی جا رہی ہے اور مہنگائی سے گھری عوام کو مزید بوجھ تلے دبانے کی بات کی جا رہی ہے۔  ’جس سے ملک میں غربت اور بیروزگاری کی شرح مسلسل بڑھ رہی ہے۔ بجلی کے بل میں پانچ روپے فی یونٹ اضافے کے بعد اب بجلی اوسطاً 50 روپے فی یونٹ تک پہنچ گئی ہے۔  عوامی مسلم لیگ کے سربراہ اور سابق وفاقی وزیرِ داخلہ شیخ رشید کا کہنا ہے کہ ’بجلی کا بنیادی نرخ 25 سے بڑھا کر 29 کر دیا گیا ہے۔ بیشک ہر گھر میں لیپ ٹاپ دے دیں، جس کے گھر بجلی کا بل جا رہا ہے، آٹا خرید کر کھا رہا ہے وہ انھیں الیکشن پر 440 وولٹ کا کرنٹ لگائے گا۔‘


Summary: ترکی کے صدر رجب طیب اردوغان نے رواں ہفتے مغرب کے ساتھ تعلقات میں گرمجوشی لانے کے لیے ایک بڑا قدم اٹھایا ہے۔ ترک صدر اس سیاسی حکمت عملی کے تحت ملک کے طویل اور بگڑتے معاشی بحران کے حل کی تلاش میں ہیں۔

کیا ترکی کی ابتر ہوتی معاشی صورتحال صدر اردوغان کو مغرب کی جانب دیکھنے پر مجبور کر رہی ہے؟

ان کے رویے میں اچانک تبدیلی یہ واضح کرتی ہیں کہ نومنتخب صدر اردوغان کس قدر مغرب سے اپنے تعلقات بہتر کرنا اور بیرونی سرمایہ کاروں کو یقین دہانی کروانا چاہتے ہیں جنھوں نے حالیہ برسوں میں ترکی کے ساتھ معاشی اختلافات کے باعث وہاں سرمایہ کاری روک رکھی ہے۔  ترکی اب طویل انتظار کے بعد امریکہ سے ایف 16 لڑاکا طیارے حاصل کرنے کی راہ پر گامزن ہے، اور صدر اردوغان کا کہنا ہے کہ برسلز، انقرہ کی طویل عرصے سے یورپی یونین میں شمولیت کی درخواست اور ویزوں کے حصول سے متعلق عمل کو آسان بنانے کے بارے میں ’مثبت‘ ہے۔ لیکن اتنی جلدی ان کے خیالات میں تبدیلی اس بات کی عکاس ہے کہ وہ امریکہ اور یورپی اتحادیوں کے ساتھ تعلقات کو تعمیری انداز میں بہتر بنانا چاہتے ہیں جو برسوں سے ترکی میں جمہوریت کے بارے میں فکر مند ہیں۔  سیاسی تجزیہ نگار باتو کوشکن کہتے ہیں کہ ’میرے خیال میں انتخابات کے بعد صدر اردوغان روس اور مغرب دونوں کے ساتھ تعلقات کے بارے میں زیادہ بااعتماد ہو گئے ہیں۔‘ جہاں دنیا بھر میں ممالک کے مرکزی بینکوں نے بڑھتی قیمتوں کو کم کرنے کے لیے شرح سود میں اضافہ کیا گیا ہے وہیں صدر اردوغان نے اس اقتصادی رویے کی مزاحمت کرتے ہوئے دلیل دی کہ زیادہ شرح سود قیمتوں کو مزید اوپر لے جائے گی۔ اس کے برعکس انھوں نے ترکی کے مرکزی بینک پر کم شرح سود پر قرض دینے کا بوجھ ڈالا تھا۔  عوام پر مہنگائی کے اس بوجھ کو کم کرنے کے لیے ترکی کے وزیر خزانہ مہمت سمسک جنھیں صدر اردوغان نے گذشتہ ماہ ہی یہ ذمہ داری دی ہے نے ملک میں ’منطقی اقتصادی پالیسی‘ کی بحالی کے عزم کا اظہار کیا ہے۔  رواں برس کے پہلے پانچ ماہ کے دوران ترکی کا کرنٹ اکاؤنٹ خسارہ 37.7 ارب ڈالرز تک پہنچ گیا ہے جو کہ ایک ریکارڈ سطح ہے اور اس کا مطلب ہے ملک نے برآمدات سے کہیں زیادہ درآمدات پر خرچ کیا ہے۔  صدر اردوغان نے گذشتہ ہفتے روس کو اس وقت ناراض کر دیا تھا جب انھوں نے یوکرین کے صدر ولادیمیر زیلنسکی کو اپنے پانچ کمانڈروں کے ہمراہ واپس یوکرین آنے کی اجازت دی جن کے بارے میں خیال کیا جاتا تھا کہ وہ باقی جنگ کے دوران ترکی میں ہی رہیں گے۔  کریملن نے ترکی کو خبردار کرتے ہوئے یہاں تک کہا ہے کہ وہ یورپی ممالک کو مثبت نگاہ سے نہ دیکھے۔ لیکن صدر اردوغان اگست میں ولادیمیر پوتن کی میزبانی کرنے کا بھی ارادہ رکھتے ہیں، اور وہ روس کو بحیرۂ اسود کے معاہدے کو بچانے کے لیے قائل کرنے کی امید رکھتے ہیں جو اگلے ہفتے ختم ہو جائے گا اور جو یوکرین کو اناج برآمد کرنے کی اجازت دیتا ہے۔


Summary: کوئٹہ میں وکیل کے قتل کے مقدمے میں نامزدگی کے خلاف جمع کروائی گئی درخواست پر جسٹس یحییٰ آفریدی نے وکیل چیئرمین پی ٹی آئی لطیف کھوسہ سے مکالمہ کرتے ہوئے کہا کہ ’ریلیف لینے کے لیے درخواست گزار کو ذاتی حیثیت میں پیش ہو کر عدالت کے سامنے سرنڈر کرنا ہوتا ہے۔‘

کوئٹہ میں وکیل کے قتل کے معاملے پر عمران خان سپریم کورٹ کے سامنے ذاتی حیثیت میں طلب

جسٹس یحییٰ خان آفریدی کی سربراہی میں سپریم کورٹ کے تین رکنی بینچ نے چیئرمین پی ٹی آئی کی درخواست پر سماعت کی۔
 جسٹس یحیی آفریدی نے وکیل چیئرمین پی ٹی آئی لطیف کھوسہ سے مکالمہ کرتے ہوئے کہا کہ ریلیف لینے کیلئے درخواست گزار کو ذاتی حثیت میں پیش ہو کر عدالت کے سامنے سرنڈر کرنا ہوتا ہے۔  وکیل لطیف کھوسہ نے جواب دیا کہ ایک گھنٹے میں سپریم کورٹ آ جائیں گے جس پر جسٹس مظاہر علی اکبر نقوی نے کہا کہ چئیرمین پی ٹی آئی کو آج آنے کا کہہ دیتے ہیں۔  پراسیکیوٹر جنرل بلوچستان نے جواب جمع کروانے کیلئے مہلت کی استدعا کی تو عدالت نے فریقین کو جواب جمع کروانے کیلئے مہلت دیتے ہوئے چیرمین پی ٹی آئی کو کوئٹہ وکیل قتل کیس میں 24 جولائی کو صبح دس بجے ذاتی حثیت میں طلب کر لیا۔ چیئرمین
پی ٹی آئی عمران خان کی جانب سے کوئٹہ میں وکیل کے قتل کے مقدمے میں نامزدگی کے
خلاف جمع کروائی گئی درخواست سپریم کورٹ نے سماعت کے لیے مقرر کر دی ہے۔  احتساب عدالت کے جج محمد بشیر کی عدالت میں چیئرمین پی ٹی آئی عمران خان کے خواجہ حارث اور نیب پراسیکیوٹر سردار مظفر عباسی پیش ہوئے تو خواجہ حارث نے سماعت ملتوی کرنے کی استدعا کرتے ہوئے کہا کہ آئندہ سماعت پر دونوں کیسز پر دلائل دوں گا۔  وکلا نے طبی بنیادوں پر بشریٰ بی بی کی آج حاضری سے استثنیٰ کی درخواست دائر کی۔ سلمان صفدر نے کہا کہ چیئرمین پی ٹی آئی کی حاضری لگوا کر دیگر عدالتوں میں جانے کی اجازت دی جائے۔ بیرسٹر
گوہر نے جج پر عدم اعتماد کا اظہار کرتے ہوئے کہا کہ آپ کے نام کا فیس بک اکاؤنٹ
ہے جہاں چیئرمین پی ٹی آئی کے خلاف پوسٹس لگیں ہیں۔ جس پر ایڈیشل سیشن جج ہمایوں
دلاور نے اپنا فیس بک اکاؤنٹ ہونے کی تصدیق کرتے ہوئے کہا کہ فیس بک اکاؤنٹ میرا ہی
ہے لیکن یہ پوسٹیں میری نہیں ہیں۔  بیرسٹر
گوہر نے اس سے متعلق تصویریں بھی عدالت کے سامنے پیش کر دیں جس پر عدالت نے کہا کہ
آپ تحقیقات کے لیے ان کو کسی فورم پر کیوں نہیں لے کر جاتے ؟ وکیل
الیکشن کمیشن نے کہا کہ آپ سے متعلق سوشل میڈیا پر کیا کیا لکھا گیا وہ بھی ریکارڈ
کا حصہ ہے، جج ہمایوں دلاور نے ریمارکس دیئے کہ آج بیرسٹر گوہر نے بھی وہی کام کیا
ہے جو سوشل میڈیا پر ہوا ، آپ نے یہ سارا مواد اوپن کورٹ میں سب کے سامنے دکھایا ہے۔ میری درخواست پر ہائیکورٹ آپ کے خلاف
توہین عدالت کی کارروائی کر سکتی ہے۔


وسعت اللہ خان کا کالم بات سے بات: تاریخ کا سب سے بڑا ڈاکہ

کسی افریقی کو اس کانفرنس میں مدعو نہیں کیا گیا۔ زنجبار کے سلطان کی جانب سے  شرکت کی درخواست کو ٹھٹھول میں اڑا دیا گیا۔ کسی  قبیلے کو خبر تک نہ ہوئی کہ ہزاروں میل پرے ایک میز کے اردگرد بیٹھے چند اجنبیوں نے بنا پوچھے مصنوعی لکیریں لگا کے انھیں علاقہ بہ علاقہ قبیلہ در قبیلہ تقسیم در تقسیم کر دیا ہے۔ صرف ایک ملک اس کاٹ چھانٹ سے بچ پایا۔ ایتھوپیا۔ برلن کانفرنس افریقیوں کی نظر میں کیا تھی اور ہے؟ اس بابت نائجیریا  کے ایک جریدے لاگوس آبزرور نے کانفرنس کے خاتمے کے فوراً بعد لکھا کہ ’اس سے بڑا ڈاکہ تاریخ میں کبھی نہیں پڑا۔ پہلے انھوں نے ہمیں جبری غلام بنا کے باہر بیچا۔ اب غلاموں کی آبائی سرزمین کی بھی کاٹ پیٹ کی جا رہی ہے۔‘ آج برلن کانفرنس کے انعقاد کے 139 برس بعد بھی افریقہ کا خام مال افریقیوں کے خون سے زیادہ قیمتی ہے۔ افریقہ کی مالی و اقتصادی و سیاسی قسمت کے بنیادی فیصلے آج بھی افریقہ سے باہر ہوتے ہیں۔ ہم بھی بظاہر ہر افریقی ملک کی طرح آزاد ہیں۔ پر ہم پچیس کروڑ عوام کو بھی نہیں معلوم کہ ہماری قسمت کے فیصلے کہاں ہوتے ہیں؟ دوبئی، ریاض، بیجنگ، لندن، واشنگٹن؟  کہاں؟  ہم نہیں جانتے ہمارے کس رہنما کے تار کہاں کہاں جڑے ہوئے ہیں؟ اس کھیل میں دیسی اور بدیسی ایجنسیوں، اعلیٰ آئینی و سٹرٹیجک، مقدس، نیم مقدس اداروں، کارپوریٹ سیکٹر اور لینڈ ڈویلپرز کے درمیان کیا رشتہ ہے اور کس کو کس سے کیا فائدہ یا نقصان پہنچ رہا ہے۔ یہ گیم کتنی بڑی یا اوپر کی ہے یہ بھی نہیں معلوم۔ ہمارے سامنے تو بس چند معزز پیادے ہیں۔ ان کے اوپر کون کون سے مہرے ہیں۔ چال چلتے ہوئے ہاتھ تو نظر آتے ہیں پر ماسک زدہ شاطر دکھائی نہیں دیتے۔ حتٰی کہ ہم میڈیائی ڈھولیے بھی جو جھوٹا، سچا، کچا پکا، تحقیقی و تحقیری، نیلا پیلا مصالحہ جان کاری، آگہی و تجزیے کا لیبل لگا کے اخبار در اخبار چینل بہ چینل، گلی گلی، گھر گھر فروخت کر رہے ہیں، اس کی سپلائی اور پیکیجنگ بھی کس کارخانے سے بن کے آ رہی ہے، یقین سے کچھ نہیں کہا جا سکتا۔ نقشے میں آپ کو آج بھی پورا افریقہ  یکجا خطہِ زمین کے طور پر نظر آتا ہے۔ نقشے میں تو آپ کو میرا ملک بھی ایک اکائی کی شکل میں نظر آتا ہے۔ بس دور سے دیکھتے رہیے۔ ذرا سا بھی کھرچیے گا ہرگز نہیں۔


Summary: موجودہ سیاسی صورتحال میں یہ سوال پیدا ہوتا ہے کہ آئی ایم ایف کے ساتھ معاہدے اور دوست ممالک سے پیسے ملنے کے بعد مسلم لیگ ن کو انتخابی اعتماد فراہم ہوا ہے یا وہ پی ٹی آئی اور اسٹیبلشمنٹ کے درمیان تناؤ کے بعد پیدا ہونے والے سیاسی خلا کا فائدہ حاصل کرنا چاہتی ہیں؟

مسلم لیگ ن کا آئندہ انتخابات میں پنجاب میں سیاسی اتحاد نہ کرنے کا فیصلہ کیسا ثابت ہو گا؟

اس تمام صورتحال میں یہ سوال پیدا ہوتا ہے کہ آئی ایم ایف کے ساتھ معاہدے اور دوست ممالک سے قرضہ لینے کے اقدام نے مسلم لیگ ن کو انتخابی اعتماد فراہم کیا ہے یا پھر یہ جماعت پی ٹی آئی اور اسٹیبلشمنٹ کے درمیان تناؤ کے بعد صوبے میں پیدا ہونے والے سیاسی خلا کا فائدہ حاصل کرنا چاہتی ہے؟ اس کے جواب میں مجیب الرحمان شامی کا کہنا تھا کہ ’معاملہ اس سے آگے بڑھ چکا ہے کیونکہ پی ٹی آئی کے مؤثر افراد نے اپنی نئی جماعت بنا لی ہے۔ پی ٹی آئی کو اس وقت تنظیمی مشکلات درپیش ہیں اور پارٹی کو از سر نو تنظیم سازی کی ضرورت ہے ایسے میں اگر عمران خان جیل چلے جاتے ہیں تو ووٹر اور پارٹی کے درمیان رابطے کی کڑی کمزور پڑ سکتی ہے اور ایسی صورت میں مسلم لیگ ن کو فائدہ ملے گا۔‘ کیا مسلم لیگ ن آئی ایم ایف معاہدے کے بعد سے بااعتماد ہوئی ہے کا جواب دیتے ہوئے ان کا کہنا تھا کہ اس کا اثر تو ہوا ہے۔  ’ملک میں غیر یقینی ختم کرنے سے مسلم لیگ ن کے اعتماد میں تو اضافہ ہوا ہے اور جیسے اب عسکری و سیاسی قیادت نے زراعت کے شعبے میں کام کرنے اور گرین پاکستان کے خواب دکھائے ہیں، اس سے انھیں یقین ہے کہ وہ اپنے ووٹر کو کچھ امید دلا سکیں گے۔‘ ان کا کہنا تھا کہ اس وقت سب پر واضح ہے کہ ’ملکی اسٹیبلشمنٹ کی جانب سے پی ٹی آئی کے خلاف ہوا چل رہی ہے اور انتخابات کے ماحول میں جو رابطہ کاری اور میسیجنگ ہوتی ہے اس سے یقیناً عمران خان کے حریفوں خصوصاً مسلم لیگ کو فائدہ ہو گا۔‘ وہ کہتی ہیں کہ گذشتہ چند برسوں کے دوران پنجاب کا ووٹ نواز کے حامیوں اور مخالفوں میں بٹا رہا ہے۔ مسلم لیگ ن کے خلاف ووٹ پی ٹی آئی کے پاس تھا۔ اب وہ ووٹ پی ٹی آئی کے پاس ہے یا نہیں اس کا فیصلہ اگلے انتخابات میں ہو گا لیکن پنجاب میں عمران خان کے علاوہ مسلم لیگ کے خلاف کوئی ایسا سیاسی رہنما نہیں تھا اور ہے جو انھیں چیلنج دے سکے۔  آئی ایم ایف کے ساتھ معاہدے پر مسلم لیگ کے کریڈٹ لینے کے سوال پر ان کا کہنا تھا کہ ’میرا نہیں خیال کہ آئی ایم ایف معاہدے کے نتیجہ میں عوام کو کوئی بہت بڑا ریلیف ملے گا اور اس کی بڑی مثال معاہدے کے فوراً بعد بجلی کی قیمتوں میں اضافہ ہے۔  وہ کہتی ہیں کہ ان کے خیال میں مسلم لیگ ن کی طرف آئی ایم ایف کے معاہدے سے کوئی فائدہ حاصل نہیں ہو گا۔ فوجی اسٹیبلشمنٹ کی حمایت پر تبصرہ کرتے ہوئے ان کا کہنا تھا کہ اس پر قیاس آرائی کرنا مناسب نہیں ہو گا تاہم اس وقت اسٹیبلشمنٹ کا پی ٹی آئی کے حوالے سے رویہ سب کے سامنے ہیں اور اس سے مسلم لیگ کو کیا پیغام دیا گیا ہے اس پر کچھ کہنا مشکل ہے۔


Summary: فرانس شہریوں کو اپنے پھٹے پرانے کپڑے اور جوتوں کو پھینک کر نئے خریدنے کی بجائے مرمت کرنے پر آمادہ کرنے کے لیے ایک بونس سکیم شروع کر رہا ہے۔

فرانس: اپنے پھٹے ہوئے کپڑے سینے اور پرانے جوتے مرمت کرنے والوں کے لیے بونس

فرانس اپنے شہریوں کو پھٹے پرانے کپڑے اور جوتوں کو پھینک کر نئے خریدنے کی بجائے انھیں مرمت کرنے پر آمادہ کرنے کے لیے ایک بونس سکیم شروع کر رہا ہے۔ حکومت پانچ سال کے دوران بونس کی فنڈنگ کے لیے 154 ملین یورو مختص کرے گی۔ برانجے کوئلاریہ، جو ماحولیات کے جونیئر وزیر ہیں، کا کہنا ہے کہ فرانس میں ہر سال سات لاکھ ٹن کپڑا کوڑے میں پھینک دیا جاتا ہے۔ کوئلاریہ نے ’تمام سلائی ورکشاپس اور جوتا بنانے والوں سے اس سسٹم میں شامل ہونے کی اپیل کی‘ جس کے مطابق حکومت انھیں نئی ہیل لگانے کے لیے سات یورو اور جیکٹ، سکرٹ یا دیگر کپڑوں میں نئی استر لگانے کے لیے 10 سے 25 یورو تک کی چھوٹ دے گی۔ اس سکیم کا مقصد مرمت کے شعبے کو سپورٹ کرنا اور نئی ملازمتیں پیدا کرنا ہے۔ انھوں نے کہا کہ حکومت فیشن کے جدید تقاضوں سے نمٹنے کے لیے پرعزم ہے اور صارفین کو نئی اشیا خریدنے کی بجائے ان کی مرمت کرنے کی ترغیب دینے کی کوشش کر رہی ہے۔ ری فیشن نامی ایک گروپ، جس سے اس سکیم کو قائم کرنے کے لیے کہا گیا ہے، کا کہنا ہے کہ فرانس میں گذشتہ سال کپڑے، جوتے اور گھریلو ٹیکسٹائل کی 3.3 ارب اشیا مارکیٹ میں خریداری کے لیے پیش کی گئیں۔ لیکن فرانس میں ہر کوئی حکومت کے اس طریقہ کار سے متاثر نہیں ہوا۔ کاروباری گروپوں نے اس اقدام کو فرانس کی ایک اہم صنعت کو ’بدنام‘ کرنے کے متصادم قرار دیا جبکہ دائیں بازو کے ریپبلکن ایم پی ایرک پاوگیٹ کا کہنا ہے کہ حکومت پہلے ہی تین کھرب یورو قرضے میں ڈوبی ہوئی ہے اور اسے ’فرانسیسی عوام کے پیسے کو اس طرح اڑانا بند کرنا چاہیے۔‘ فرانس میں پائیدار فیشن کو فروغ دینے والے ایک اور منصوبے میں یکم جنوری 2024 سے عمل کرتے ہوئے کپڑے کی صنعت میں شامل ہر شے کے ماحولیاتی اثرات کی تفصیل اس پر درج ہو گی۔ نئے قوانین کے تحت مینوفیکچررز کو کپڑوں کی تیاری کے لیے پانی کی مقدار، کیمیکلز کے استعمال، مائیکرو پلاسٹک کے اخراج کے خطرات اور اس بات کی تفصیل بھی بتانا ہو گی کہ آیا اس لباس کی تیاری میں کوئی ری سائیکل شدہ ٹیکسٹائل استعمال کیا گیا یا نہیں۔ فیشن انڈسٹری، فرانس کے سب سے بڑے شعبوں میں سے ایک ہے جس میں گذشتہ سال تقریباً  66 ارب یورو کا کاروبار ہوا اور ہزاروں نوکریاں پیدا ہوئیں۔ اگرچہ فیشن کے حوالے سے فرانس یورپی یونین کا چوتھا سب سے بڑا برآمد کنندہ ہے لیکن حالیہ برسوں میں اس صنعت میں کمی واقع ہوئی ہے۔  فیشن یونائیٹڈ کی ویب سائٹ کا کہنا ہے کہ 2020 میں فرانسیسی صارفین نے لباس پر اوسطاً  430 یورو خرچ کیے جو کہ یورپی یونین کی اوسط سے کم ہے۔


Summary: ایک وقت ایسا بھی تھا جب کمیونیکیشن، انفراسٹریکچر، بجلی، بندرگاہوں کی تعمیر اور مالیاتی شعبے میں انیل امبانی کی کمپنیوں کا بول بالا تھا لیکن اب ان کی بیشتر کمپنیاں دیوالیہ ہو جکی ہیں۔

کیا انڈیا کی دیوالیہ نجی کمپنی رفال جنگی طیارے تیار کر سکے گی؟

مودی کا فرانس کا یہ چھٹا دورہ ہے۔ فرانس کے صدر ایمینول میکخواں وزیر اعظم مودی کے اعزاز میں جمعرات کو ایک عشائیہ دیں گے اور جمعے کو مودی فرانس کے قومی دن کی پریڈ میں مہمان خصوصی ہوں گے۔  اس میں ریلائنس کا حصص 51 فیصد اور ڈاسو کا حصہ 49 فیصد تھا۔ اس کمپنی کے مالک انڈیا کے سب سے بڑے صنعت کار مکیش امبانی کے بھائی انیل امبانی ہیں۔ انیل کا شمار ایک مرحلے پر انڈیا کے دس بڑے ارب پتی افراد میں ہوتا تھا لیکن اس وقت وہ انتہائی برے دور سے گزر رہے ہیں۔ ایک وقت ایسا بھی تھا جب کمیونیکیشن، انفراسٹریکچر، بجلی، بندرگاہوں کی تعمیر اور مالیاتی شعبے میں انیل امبانی کی کمپنیوں کا بول بالا تھا لیکن اب ان کی بیشتر کمپنیاں دیوالیہ ہو چکی ہیں۔ چین کے بعض بینکوں سے لیے گئے قرضوں کی عدم ادائیگی کا معاملہ جب برطانیہ کی ہائی کورٹ میں پہنچا تو انیل امبانی نے اعتراف کیا تھا کہ وہ دیوالیہ ہو چکے ہیں اور قرض ادا کرنے کی حالت میں نہیں۔ انیل امبانی کا شمار ایک مرحلے پر انڈیا کے دس بڑے ارب پتی افراد میں ہوتا تھا لیکن اس وقت وہ انتہائی برے دور سے گزر رہے ہیں جس وقت مودی حکومت نے سنہ 2017 میں انیل امبانی کی ریلائنس کمپنی کو انڈیا میں رفال طیارے بنانے کی منظوری دی تھی اس وقت ملک کی اپوزیشن جماعتوں نے کمپنی کی مالی حالت اور جہاز بنانے میں اس کی ناتجربہ کاری پر سوال اٹھایا تھا لیکن حکومت نے ان خدشات کو مسترد کر دیا تھا۔  کمپنی کا دعویٰ ہے کہ یہاں مرحلے وار طریقے سے جنگی طیاروں کے پرزے تیار کیے جا رہے ہیں لیکن یہ کمپنی بھی اب قرض میں ڈوب گئی ہے اور قرض دینے والے بعض بینک عدم ادائیگی کے معاملے کو نیشل کمپنی لا ٹرائیبونل لے گئے ہیں۔ وہ کہتے ہیں کہ ’اس جوائنٹ وینچر میں دونوں کمپنیوں کا حصہ تقریباً نصف ہے۔ دونوں کمپنیوں نے مساوی پیسہ لگانا ہے۔ ان حالات میں ڈاسو تو اپنے حصے کی سرمایہ کاری کرے گی لیکن انیل امبانی کے حصے کا کیا ہو گا؟‘ ان کا کہنا ہے کہ ان حالات میں جب انیل امبانی پیسے کی کمی کے سبب ایک کے بعد ایک اپنی بنی بنائی کمپنیوں سے ہاتھ دھو رہے ہیں وہ کس طرح رفال جہازوں کی تیاری کے لیے بنائی گئی مشترکہ کمپنی کو چلا پائیں گے یہ ایک بہت بڑا سوال ہے۔ مشترکہ کمپنی بنانے کا مقصد ان جنگی طیاروں کو ملک کے اندر تیار کرنے کے ساتھ ساتھ یہ بھی تھا کہ انھیں تیزی کے ساتھ ملک میں تیار کیا جا سکے اور ان کے پرزوں کے لیے فرانس پر انحصار نہ کرنا پڑے۔ انڈیا کی فضائیہ اور بحریہ کو اپنی جدت کاری کے منصوبے کے تحت یہ طیارے بھی جلد سے جلد اپنے بیڑے میں شامل کرنا ہے۔ ان حالات میں انڈیا اور فرانس کے اس مشترکہ وینچر پر مزید دباؤ بڑھے گا۔


دنیا کا سب سے قابل قدر ایجوکیشن سٹارٹ اپ بائیجوز زوال پذیر کیسے ہوا؟

بائیجو کا کبھی دنیا کے سب سے قابل قدر ایجوکیشن ٹیکنالوجی سٹارٹ اپس میں شمار ہوتا تھا اور یہ کووڈ 19 کی وبا کے دوران سرمایہ کاروں کو انتہائی عزیز ہوا کرتا۔ لیکن اب حالیہ مہینوں کے دوران اس کی قدرو قیمت میں ڈرامائی گراوٹ دیکھی گئی ہے۔ ماہرین کے مطابق اس کے آپریشن کو دھچکہ پہنچا ہے جس کی وجہ سے اسے مالیاتی نقصان بھی ہوا ہے۔ ان کا مزید کہنا ہے کہ یہ دھچکہ انڈیا میں سٹارٹ اپس کی کانٹے کی دوڑ میں ضروری اصلاح کی نشاندہی بھی کرتا ہے۔ کووڈ 19 کی وبا کے دوران اس میں کافی حد تک مزید توسیع ہوئی کیونکہ لاک ڈاؤن کی وجہ سے طلبا نے آن لائن کلاسز کا رخ کیا۔ لیکن سنہ 2021 میں اس نے 32 کروڑ 70 لاکھ امریکی ڈالر کے نقصان کا اعلان کیا جو کہ گذشتہ سال کے مقابلے میں 17 گنا زیادہ تھا۔ اس کے بعد سے تعلیم کے شعبے سے وابستہ اس بڑی کمپنی غیر معمولی گراوٹ شروع ہو گئی اور گذشتہ سال اس کی مالیت جہاں 22 ارب ڈالر تھی وہیں اس کمپنی میں سب سے زیادہ سرمایہ کاری کرنے والی اور شیئر ہولڈر کمپنی پورس این وی کے مطابق رواں سال اس کی مالیت کم ہو کر پانچ اعشاریہ ایک ارب ڈالر رہ گئی ہے۔ کووڈ وبا کے دوران تیزی سے بڑھنے کے ساتھ بائیجو نے سنہ 2021 میں دوسری ایجوکیشن کمپنیوں کو حاصل کرنے کی مہم شروع کردی اور اس نے وائٹ ہیٹ جونیئر، آکاش، ٹاپر، ایپک اور گریٹ لرننگ جیسے سٹارٹ اپس اور کمپنیوں کو خرید لیا۔  لیکن حالیہ مہینوں میں کمپنی کو شکایات کا سامنا کرنا پڑ رہا ہے اور بہت سے والدین اس پر اپنے وعدوں کو پورا نہ کرنے کا الزام لگا رہے ہیں۔ ان کا کہنا ہے کہ وہ انھیں ایسے کورسز خریدنے پر مجبور کر رہے ہیں جس کے اخراجات وہ برداشت نہیں کر سکتے اور  پھر وعدہ کی گئی خدمات بھی فراہم نہیں کر رہے ہیں۔ بعض نے یہ بھی شکایت کی ہے کہ فرم نے صارفین کا استحصال کرنے کے لیے شکاری طریقوں کا استعمال کیا ہے۔ آڈیٹرز نے کہا کہ اس بات نے کمپنی کے حساب کتاب کا اندازہ لگانے کی ان کی صلاحیت کو متاثر کیا ہے۔ اس کے بعد فوراً یہ خبر آئی کہ اس کے بورڈ کے تین ممبران نے بھی استعفیٰ دے دیا ہے، جس کے بعد صرف کمپنی کے سی ای او بائیجو رویندرن، ان کی اہلیہ دیویہ گوکل ناتھ اور بھائی ریجو رویندرن ہی بورڈ میں بچ گئے ہیں۔ ایسی خبریں بھی ہیں کہ رواں ہفتے شیئر ہولڈرز کی میٹنگ میں سی ای او کے استعفیٰ کا مطالبہ کیا گیا تھا لیکن کمپنی کے دو سرمایہ کاروں نے ان دعوؤں کی تردید کی ہے۔ گنیش کہتے ہیں کہ سٹارٹ اپ کمپنیوں کی مالیت کا جو اندازہ کورونا وبا کے دوران لگایا گیا وہ غیر حقیقی تھا اور اب حقیقی سطح پر تخمینہ لگایا جا رہا ہے۔


Summary: پاکستان نے اپنی ضروریات کو ابتدا سے ہی سستے میں برائے فروخت پیش کر دیا۔ چنانچہ ایک طاقتور دفاع کی تلاش میں اسے اپنی خود مختاری سیٹو اور سینٹو جیسے بیگانے اتحادوں کے پاس رہن رکھنا پڑی۔

وسعت اللہ خان کا کالم: ہماری با اختیاری کس نے اغوا کر لی؟

جیسے انھوں نے آئی ایم ایف کے نمائندوں کی سیاسی رہنماؤں سے حالیہ ملاقات  اور آئی ایم ایف کے تازہ مالیاتی پیکیج کی حمایت کے تناظر میں  فرمایا  کہ ’مالی اختیار تو پہلے ہی چلا گیا اب سیاسی خودمختاری بھی خطرے میں ہے۔ آئی ایم ایف والوں کی پی ٹی آئی اور پیپلز پارٹی کی قیادت سے ملاقات ایسٹ انڈیا کمپنی کی یاد دلاتی ہے۔ جب مقامی معززین کو کمپنی اپنی پالیسیوں کی حمایت پر مجبور کرتی تھی۔‘ رضا ربانی کے والدِ محترم میاں عطا ربانی گورنر جنرل محمد علی جناح کے اے ڈی سی تھے۔ آپ سے بہتر کون جانتا ہے کہ پاکستان بننے کے محض ڈھائی ماہ بعد اکتوبر 1947 میں ایم اے ایچ اصفہانی کی قیادت میں ایک وفد نے واشنگٹن کا دورہ کیا۔ ٹرومین انتظامیہ کو پیش کش کی گئی کہ مارشل پلان کی طرز پر اگر امریکہ اگلے پانچ برس کے لیے پاکستان کو دو ارب  تیس کروڑ ڈالر کی اقتصادی و دفاعی امداد دے تو پاکستان سوویت یونین کے خلاف سرد جنگ میں صفِ اول کا امریکی اتحادی بننے کو تیار ہے۔ امریکہ اس وقت نہرو جی  کو رام کرنے کے چکر میں تھا لہٰذا وفاداری بشرطِ استواری کی پیش کش مسترد  ہو گئی اور پاکستان کو ساڑھے چار کروڑ ڈالر کا قرض عالمی بینک سے دلوانے کے لیے امریکی تعاون کی پیش کش کی گئی۔ پاکستان کے ساتھ یہی ہوا کہ اس نے اپنی ضروریات کو ابتدا سے ہی سستے میں برائے فروخت پیش کر دیا۔ چنانچہ ایک طاقتور دفاع کی تلاش میں اسے اپنی خود مختاری سیٹو اور سینٹو جیسے بیگانے اتحادوں کے پاس رہن رکھنا پڑی۔ امداد  اور خوشنودی کی مجبوری میں امریکہ نے جب چاہا اس ریاست کو اپنے اڈے کے طور پر پچاس کی دہائی، اسی اور نوے کی دہائی اور نائن الیون کے بعد کی دہائی میں استعمال کیا۔ اس کے بدلے گذشتہ سات عشروں میں جو ستر ارب ڈالر امریکہ سے اور جو ایک سو چھبیس ارب ڈالر عالمی مالیاتی اداروں اور دو چار دوست ممالک سے بطور قرض ملے۔ اس بوجھ  کے بعد کون سا اختیار اور کیا اقتدارِ اعلی؟ جب نوبت سوا ارب ڈالر کی قسط کے عوض پورا قومی بجٹ اور سٹیٹ بینک کا اختیار آئی ایم ایف کی انگلیوں پر ناچے تو پھر سیاسی خود مختاری  کی بحث اٹھانا بنتا نہیں۔ کسی نے کنپٹی پر گن تھوڑا رکھی تھی کہ آپ  ستر برس میں آئی ایم ایف کا تئیس بار طواف کریں اور اپنی خود مختاری اور اقتدارِ اعلی کے لیے ٹسوے بھی بہاتے جائیں۔ کاش مجھے کوئی وہ خود مختاری اور اقتدارِ اعلی ڈھونڈھ دے جو آئین کے صفحہِ اول سے باہر بھی کہیں پایا جاتا ہو۔ تاکہ آئی ایم ایف جیسے اداروں کے سامنے بروقت ایک رسمی سرخ لکیر کھینچنے میں آسانی ہو۔


Summary: نو جولائی کو صدر گوٹابھایا راجا پکشے کو اقتصادی بحران کی وجہ سے اقتدار سے ہٹائے جانے کو ایک سال مکمل ہو رہا ہے۔

سری لنکا معاشی بحران: ’ہم اب گوشت اور انڈے نہیں خرید سکتے کیونکہ قیمتیں چھ گنا بڑھ چکی ہیں‘

آمدن میں کمی کی وجہ نادیکا کے لیے اپنے بچوں کو سکول بھیجنا مشکل ہو گیا ہے سری لنکا کی آبادی کا تقریباً ایک تہائی حصہ خوراک کے عدم تحفظ کا شکار ہے، جہاں دو میں سے ایک گھر اپنی آمدنی کا 70 فیصد سے زیادہ خوراک پر خرچ کرتا ہے۔ ناریل کے چھلکوں سے چولہا جلاتے ہوئے دھوئیں میں ڈوبی ہوئی نادیکا کہتی ہیں ’اب جب کہ ایک سلنڈر کی قیمت دوگنی سے بھی زیادہ ہو گئی ہے، روایتی طریقے سے کھانا پکانے کا واحد آپشن بچا ہے۔‘ جب سے سری لنکا 2022 میں اپنے بدترین مالی بحران کا شکار ہونا شروع ہوا ہے، آمدنی میں کمی آئی ہے اور خوراک کی قیمتوں میں تیزی سے اضافہ ہوا ہے۔ مہینوں کی مسلسل بجلی کی کٹوتی اور ایندھن کی قلت کے ساتھ، لوگوں نے نو جولائی 2022 کو صدر گوٹابھایا راجا پکشے کی سرکاری رہائش گاہ پر دھاوا بول دیا، اور انھیں ملک سے فرار ہونے پر مجبور کر دیا۔ اس کے بعد سے حکومت کی جانب سے بین الاقوامی مالیاتی فنڈ سے مالی امداد حاصل کرنے کی کوششیں کامیاب رہی ہیں تاہم غربت کی شرح دوگنی ہو گئی ہے۔ فروری میں افراط زر کی شرح 54 فیصد سے کم ہو کر جون میں 12 فیصد پر آگئی، لیکن حکومت گھریلو آمدنی میں کمی کے باعث بڑھتی ہوئی قیمتوں کو کنٹرول کرنے کے لیے جدوجہد کر رہی ہے۔ پرنسپل وزیر ظہیر کہتے ہیں کہ ’یہاں زیادہ تر بچے ایسے خاندانوں سے آتے ہیں جو پچھلے سال غربت کی لکیر سے نیچے تھے، اس لیے ہم نے ان بچوں کو کئی کھانے، ہفتے میں دو انڈے فراہم کرنا شروع کیے۔‘ ایک سال سے زائد عرصے سے جاری معاشی مشکلات نے سری لنکا میں 22 ملین افراد کے لیے مفت صحت کی دیکھ بھال کے نظام کو بھی متاثر کیا ہے۔ کینڈی کی پہاڑیوں میں رہنے والے ایک ممتاز ماہر سیاسیات دان ڈی سویزا بھی معاشی بحران سےسے براہ راست متاثر ہوا۔ وہ نو ماہ قبل اپنے پلمونری فائبروسس کے علاج کے لیےدوا نہ ملنے کی وجہ سے  انتقال کر گئے تھے سری لنکا کے وزیر صحت کیہیلیا رامبو ویلا نے خبردار کیا ہے کہ ادویات کی بلند قیمتوں اور قلت کو ’فوری طور پر مکمل طور پر ختم نہیں کیا جا سکتا۔‘ ’ذرا تصور کریں، ہمیں یہ فیصلہ کرنے کے لیے ایک مشکل انتخاب کرنا پڑا کہ پیسے کے ایک چھوٹے سے ذخیرے کے ساتھ کیا درآمد کرنا ہے؟ خوراک یا دوائی؟ ہمیں خوراک کے آنے والے بحران سے بچنے کے لیے خوراک لانے کی ضرورت ہے۔ اب یہ صورتحال قدرے پرسکون ہو گئی ہے۔ یہ آہستہ آہستہ بڑھے گی۔‘ چونکہ کروپائیا کی زمین پر کوئی درخت نہیں ہیں، اس لیے اس کا اپنے پڑوسیوں کے ساتھ ایک مختلف قسم کا سودا ہے۔


Summary: پاکستان میں گذشتہ ایک سال میں ڈالر کی قیمت میں 80 روپے کا اضافہ ریکارڈ کیا گیا مگر منگل کو انٹر بینک میں ڈالر کی قدر میں گراوٹ حقیقی ہے یا یہ کمی مارکیٹ میں قیاس آرائیوں پر مبنی ہے؟

کیا ڈالر کی قدر میں بڑی کمی حقیقی ہے اور مستقبل میں یہ رجحان برقرار رہ پائے گا؟

پاکستان میں منگل کے روز مارکیٹ میں کاروبار کے آغاز کے پہلے ایک گھنٹے میں ڈالر کی قیمت میں 15 روپے کی کمی واقع ہوئی تاہم بعد میں اس نے ریکور کیا اور انٹرا ڈے کاروبار میں اس کی قیمت میں پانچ روپے کا اضافہ ہوا۔ پاکستان میں گذشتہ ایک سال میں ڈالر کی قیمت میں بڑا اضافہ دیکھا گیا اور گذشتہ مالی سال میں ڈالر کی قیمت میں 80 روپے کا اضافہ ریکارڈ کیا گیا تھا۔ تاہم منگل کے روز مارکیٹ میں ڈالر کی قیمت میں ہونے والی کمی کیا مارکیٹ کے اصولوں کے مطابق ہے یا یہ قیاس آرائیوں پر مبنی تھی کیونکہ پاکستان میں گذشتہ ایک سال میں مارکیٹ میں ڈالر کی قیمت پر سٹے بازی کی اطلاعات بھی سامنے آئی ہیں۔ پاکستان کے لیے آئی ایم ایف کے سٹینڈ بائی معاہدے کی منظوری گذشتہ ہفتے ہوئی جس کے بعد منگل کے روز پہلے کاروباری دن کے آغاز پر انٹر بینک میں ڈالر کی قدر میں 15 روپے کمی دیکھی گئی۔  گذشتہ ہفتے منگل کے دن انٹر بینک میں ڈالر کی قیمت 285.50 پر بند ہوئی تھی جو آج (منگل) مارکیٹ میں کاروبار کے آغاز پر دس روپے کم ہو کر 275 روپے کی سطح پر آگئی اور کاروبار میں ایک گھنٹے کے دوران اس کی قیمت 271 روپے تک پہنچ گئی تھی۔  انٹر بینک میں ڈالر کی قیمت میں ہونے والی کمی حقیقی ہے یا یہ کمی مارکیٹ میں قیاس آرائیوں پر مبنی ہے۔ اس بارے میں کرنسی کے کاروبار سے وابستہ افراد کے مطابق یہ کمی فی الحال مارکیٹ اصول کے مطابق ہے کیونکہ اس وقت ڈالر کی ڈیمانڈ کم ہے کیونکہ فی الحال مارکیٹ میں ڈالر کے خریدار ڈالر کی قیمت میں مزید کمی کی توقع کر رہے ہیں۔ انھوں نے کہا کہ لیکن منگل کے روز جو بڑی کمی واقع ہوئی وہ بھی صحیح نہیں کیونکہ ایک دن میں اتنی بڑی کمی میں یقینی طور پر قیاس آرائیوں پر مبنی ٹریڈنگ کا بھی دخل ہے کیونکہ ایک خاص ماحول تیار کیا گیا۔ مالیاتی امور کی ماہر ثنا توفیق نے اس سلسلے میں کہا کہ اوپن مارکیٹ اور انٹر بینک میں ڈالر ریٹ کے درمیان کم فرق رہ گیا ہے جس کی وجہ سے اب ڈالر انٹر بینک میں آئیں گے اور دوسرے ذرائع سے بھی ڈالر آئیں گے اس لیے سپلائی سائیڈ بہتر ہوگی تاہم دوسری جانب ڈالر کی طلب بھی بڑھے گی کیونکہ درآمدات پر پابندی ختم ہو چکی ہے اور اس کی ڈیمانڈ میں اضافہ ہوگا۔ ایکسچینج کمپنیز ایسوسی ایشن آف پاکستان کے صدر ملک بوستان نے لیکن ڈالر کی قیمت میں مزید کمی کی توقع کا اظہار کیا ہے۔ ان کے مطابق آئی ایم ایف کے پیسے آنے کے بعد امکان ہے ڈالر کا ریٹ 250 روپے تک آ جائے۔


Summary: پاکستان سٹاک ایکسچینج میں سوموار کے روز ملکی تاریخ کی سب سے ریکارڈ تیزی پاکستان کے لیے آئی ایم ایف معاہدے کی منظوری کے دو دن بعد ریکارڈ کی گئی لیکن کیا سٹاک مارکیٹ معاشی صورتحال کی عکاسی کرتی ہے؟

آئی ایم ایف معاہدے کے بعد سٹاک مارکیٹ میں ریکارڈ تیزی، کیا معیشت میں بہتری کا اشارہ ہے؟

پاکستان کی سٹاک مارکیٹ میں سوموار کے روز کاروبار کے آغاز کے پہلے چند منٹوں میں ہی انڈیکس 2200 پوائنٹس سے زائد بڑھ گیا۔ پاکستان سٹاک مارکیٹ میں چند منٹوں میں 2200 پوائنٹس سے زائد تاریخی اضافہ پاکستان کے آئی ایم ایف کے ساتھ سٹینڈ بائی معاہدے کی منظوری کے چند دن بعد ریکارڈ کیا گیا۔ 30 جون کو پاکستان کے لیے آئی ایم ایف کے سٹینڈ بائی معاہدے کی منظوری کے بعد سوموار کے روز پاکستان سٹاک ایکسچینج میں کاروبار کا پہلا روز تھا اور اس کے آغاز کے ساتھ ہی مارکیٹ میں خریداری کا رجحان غالب رہا جو پورے کاروباری سیشن میں جاری رہا۔ پاکستان سٹاک ایکسچینج میں گذشتہ کئی مہینوں سے مندی کا رجحان غالب تھا تاہم سوموار کے روز انڈیکس میں ہونے والا اضافہ ایک دن میں ہونے والا سب سے بڑا اضافہ ہے۔ یہ اضافہ پاکستان میں سابقہ تحریک انصاف کی حکومت کے خلاف تحریک عدم اعتماد کی کامیابی کے دو دن بعد ریکارڈ کیا گیا تھا جبکہ اس سے پہلے پانچ جون 2017 کو 1566 پوائنٹس کا اضافہ ریکارڈ کیا گیا تھا۔ پاکستان سٹاک ایکسچینج میں سوموار کے روز ملکی تاریخ کی سب سے ریکارڈ تیزی پاکستان کے لیے آئی ایم ایف معاہدے کی منظوری کے دو دن بعد ریکارڈ کی گئی۔ مالیاتی اور سٹاک مارکیٹ امور کے ماہر فرحان محمود نے بی بی سی سے بات کرتے ہوئے کہا کہ مارکیٹ میں اضافے کی وجہ آئی ایم ایف معاہدے کی منظوری کے بعد مارکیٹ میں سرمایہ کاروں کا اعتماد بحال ہونا ہے جو کافی عرصے سے متزلزل تھا۔ انھوں نے کہا کہ آئی ایم ایف معاہدہ سے ملکی معیشت کو ایک شارٹ ٹرم ریلیف ملا جس کا سٹاک مارکیٹ میں سرمایہ کاروں کو بھی انتظار تھا کیونکہ پاکستان کی سٹاک مارکیٹ میں اس وقت حصص کی قیمتیں نچلی سطح پر موجود ہیں جو سرمایہ کاری کے لیے پرکشش ہے اور آئی ایم ایف معاہدے کی منظوری نے انھیں یہ موقع فراہم کیا کہ وہ مارکیٹ میں سرمایہ کاری کریں اور حصص کی پرکشش ویلیوز سے فائدہ اٹھائیں۔ آئی ایم ایف معاہدے کی منظوری کے بعد پاکستان سٹاک مارکیٹ نے مثبت رد عمل دکھایا اور ڈالر کے ریٹ میں بھی کمی کی توقع کی جا رہی ہے جبکہ دوسری جانب سونے کی بلند قیمت میں بھی تنزلی ہوئی ہے۔  اس بارے میں ماہر معیشت اور بینک آف پنجاب کے چیف اکنامسٹ صائم علی نے بی بی سی سے بات کرتے ہوئے کہا کہ معاہدے کے بعد سٹاک مارکیٹ میں تو تیزی آئی ہے لیکن ایک عام آدمی کے لیے شارٹ ٹرم مدت میں کوئی ریلیف ممکن نہیں، جس میں خاص کر مہنگائی کا معاملہ ہے۔  پاکستان میں سٹاک مارکیٹ کو معیشت کی حالت کو دیکھنے کے لیے استعمال کیوں نہیں کیا جا سکتا اس کا اندازہ ملک کی سٹاک مارکیٹ میں سرمائے کی مالیت سے لگایا جا سکتا ہے۔


Summary: سمائلی فیس کی تاریخ متنازع رہی ہے۔ جدید سمائلی کا ڈیزائن امریکی آرٹسٹ ہاروی بال کی ایجاد ہے۔ اگرچہ انھوں نے اسے رجسٹر نہیں کروایا تاہم اس مسکراتے چہرے سے بعض کمپنیوں کا کاروبار خوب چمکا۔

’سمائلی فیس‘ کس نے ایجاد کیا اور یہ کیسے منافع بخش کاروبار بنا

محض دو سیاہ نقطے اور ایک لکیر مسکراتے ہوئے انسانی چہرے کا نچوڑ ہیں اور اس سے خوشی کا اظہار ہوتا ہے۔  لیکن آج یہ ایک ایسی کمپنی کا اہم اثاثہ بھی ہے جو اس سے سالانہ 500 ملین امریکی ڈالر کما رہی ہے۔ اگرچہ یہ ایک متنازع معاملہ رہا ہے مگر آج یہ کم و بیش واضح ہے کہ جدید ’سمائلی‘ کا مشہور آئیڈیوگرام ڈیزائن کرنے والے سب سے پہلے امریکی آرٹسٹ اور ڈیزائنر ہاروی بال تھے۔ ورسسٹر ہسٹوریکل میوزیم کے ایگزیکٹیو ڈائریکٹر ولیم والیس کا کہنا ہے کہ ہاروی بال کی طرف سے بنائے گئے سمائلی چہرے کے نمایاں عناصر میں روشن پیلے رنگ کا پس منظر، ایک مکمل گول شکل اور آنکھوں اور منھ میں ہلکی سی ہم آہنگی کا ہونا ہے۔ اور چونکہ نہ تو ہاروی بال اور نہ ہی سٹرن، نہ ہی وورسسٹر انشورنس کمپنی اور نہ ہی سیاٹل بینک نے مسکراہٹ والے چہرے کے کاپی رائٹس حاصل کرنے کی زحمت گوارا کی تو ایسے میں ان بھائیوں نے اس خلا کو پُر کیا۔  مؤرخ ولیم والیس کے ساتھ بات چیت میں ہاروی بال نے کہا کہ جب انھوں نے ’دی نیویارکر میگزین‘ میں اس ننھے چہرے کو دیکھا تو انھیں معلوم ہوا کہ انھوں نے کچھ ایسا کیا ہے، جس نے دنیا کے تصور کو اپنی لپیٹ میں لے لیا ہے۔  اس مقبول سمائلی کی پیچیدہ تاریخ میں اضافہ سنہ 1971 میں اخبار ’فرانس سوئر‘ کے ایک فرانسیسی صحافی فرینکلن لوفرانی نے کیا، جس نے مثبت خبروں کی نشاندہی کرنے کے لیے ہاروی بال جیسا چہرہ استعمال کیا۔ فرینکلن لوفرانی، جن کا دعویٰ ہے کہ وہ اس کے مؤجد ہیں، چھوٹے چہرے کی معاشی افادیت سے واقف تھے۔ وہ پہلے شخص تھے جنھوں نے اسے بطور ٹریڈ مارک رجسٹر کیا۔ لوفرانی کی کمپنی کے لیے 80 کی دہائی سنہری ثابت ہوئی اور 1990 کی دہائی تک انھوں نے پہلے ہی 70 سے زیادہ ممالک میں سمائلی فیس رجسٹر کرا لیا تھا۔ آج یہ تقریباً سو ممالک میں رجسٹرڈ ہے۔  سمتھسونین میگزین کے مطابق نکولس لوفرانی نے کہا ہے کہ سمائلی کا ڈیزائن اتنا سادہ ہے کہ کوئی بھی شخص اسے بنانے کا دعویٰ نہیں کرسکتا۔ تاہم سمائلی کمپنی کی ویب سائٹ کا کہنا ہے کہ فرینکلن لوفرانی نے اسے بنایا تھا۔ ان سب کے ساتھ، ہاروی بال نے کبھی بھی ’سمائلی‘ کو رجسٹر کرنے یا کاروبار پر کنٹرول حاصل کرنے کی کوشش نہیں کی۔ ان کے بیٹے چارلس بال نے ان کی موت کے بعد کہا کہ ’ان کے بچے سرکاری سکولوں میں پڑھتے تھے اور انھیں پسند کرتے تھے۔ انھیں دنیا بھر سے خطوط موصول ہوئے، جس میں اس ننھے چہرے کو متعارف کرانے پر ان کا شکریہ ادا کیا گیا۔ ان کی موت کے بعد سنہ 2001 میں ان کے بیٹے نے ہاروی بال ورلڈ سمائل فاؤنڈیشن بنائی۔ سنہ 2012 میں فاؤنڈیشن سب سے پہلے امریکہ میں اپنے نام پر سمائلی کو رجسٹر کرنے میں کامیاب ہوئی۔


پاکستان کے ساتھ آئی ایم ایف کے ’سٹینڈ بائی‘ معاہدے کا مطلب کیا ہے؟

آئی ایم ایف کے مطابق سٹینڈ بائی معاہدہ پاکستان کو حالیہ بیرونی دباؤ کی شکار معیشیت کو استحکام کی طرف لے جانے میں مدد دے گا۔  آئی ایم ایف کی جانب سے جاری پریس ریلیز میں کہا گیا ہے کہ پاکستان اس معاہدے کے لیے پیشگی شرائط پر عملدرآمد کر چکا ہے۔ مشن نے اس حوالے سے ٹیکس نیٹ ورک کو بڑھانے اور بجٹ کی منظوری کی مثالیں بھی دی ہیں۔ آئی ایم ایف نے پاکستان سے افراط زر کو قابو میں رکھنے کے لیے اقدامات اٹھانے پر بھی زور دیا ہے تا کہ عام آدمی پر بوجھ کم کیا جا سکے۔ آئی ایم ایف نے بے نظیر انکم سپورٹس پروگرام کی بھی خصوصی تعریف کی ہے جس کے تحت غریب خاندانوں تک مدد کو یقینی بنانا ہے۔ آئی ایم ایف نے یہ امید ظاہر کی ہے کہ اب پاکستان مختلف دیگر فورمز سے بھی قرضے حاصل کر سکے گا جس سے اسے معاشی استحکام کی طرف بڑھنے میں مدد مل سکے گی۔ آئی ایم ایف کی ویب سائٹ کے مطابق ’سٹینڈ بائی ارینجمنٹ‘ سے مراد ہے کہ قلیل مدتی فنانسنگ کے ذریعے کسی ملک کی بیرونی فنانسنگ کی ضروریات پوری کی جائیں۔ ایسے میں کم آمدنی والے ممالک کی اسی صورت میں مدد کی جاتی ہے اگر وہ ان مشکلات کو دور کریں جن کی بدولت انھیں فنڈنگ کی ضرورت پیش آئی تھی۔  ایس بی اے، آئی ایم ایف کا ترقی پذیر معیشتوں کے لیے مرکزی منصوبہ ہوتا ہے۔ عموماً یہ ان ملکوں کو دیا جاتا ہے جنھیں کم وقت میں ادائیگیوں میں توازن لانے کے لیے قرضے کی ضرورت ہوتی ہے۔  اس کی شرح سود عالمی مارکیٹ کے مطابق ہوتی ہے لیکن آئی ایم ایف کے مطابق یہ ہمیشہ دوسرے نجی قرضوں کے مقابلے میں کم ہوتی ہے۔ وہ ممالک جنھوں نے آئی ایم ایف سے اصلاحاتی قرضہ لیا لیکن اس کی شرائط میں طے کیے گئے ہدف پورے نہ کر سکے تو انھیں سہارے کے لیے سٹینڈ بائی ارینجمنٹ کے تحت مزید قرض دیا جاتا ہے۔  آئی ایم ایف کے مطابق ملک کی معیشت کی خراب صورتحال کو مدنظر رکھتے ہوئے اسے ٹھیک راہ پر لانے اور اس سے فائدہ اٹھانے کے لیے اصلاحات ضروری ہیں جس کے لیے وقت درکار ہوتا ہے اسی وجہ سے ای ایف ایف کا دورانیہ زیادہ ہے۔ ماہرین کے مطابق ایس بی اے کی مدت بھی کم ہوتی ہے، اس میں شرائط بھی کم ہوتی ہیں اور یہ اس وقت دیا جاتا ہے جب آپ پہلے سے اصلاحاتی پروگرام پر چل رہے ہوتے ہیں لیکن اس کو مکمل کرنے کے لیے آپ کو کچھ مزید مدد چاہیے ہو۔ پاکستان اور آئی ایم ایف پروگرام کے امور کی رپورٹنگ کرنے والے صحافی شہباز رانا نے کہا ہے کہ ’عوام پر پروگرام کی بحالی کے بعد بھی بوجھ پڑے گا۔‘ صحافی شہباز رانا نے کہا کہ ’پاکستان اور آئی ایم ایف مذاکرات میں بجلی کی قیمت میں اضافہ شامل ہے تو اسی طرح پٹرولیم مصنوعات پر لیوی زیادہ وصول کرنا ہے۔‘


’کچن کے خرچ کے لیے آج کل 50 ہزار روپے کیا ہے؟‘ سینیٹرز کی تنخواہوں و مراعات میں مجوزہ اضافے پر اعتراض کیوں

چیئرمین سینیٹ صادق سنجرانی نے ایوان بالا کے ارکان کی تنخواہوں اور مراعات میں اضافے کے بل کا دفاع کرتے ہوئے خود کو احتساب کے لیے پیش کیا ہے اور مستعفی ہونے کی بھی پیشکش کی ہے۔  سینیٹ کی جانب سے چیئرمین اور ڈپٹی چیئرمین کے علاوہ تمام سینیٹرز کی تنخواہوں اور مراعات میں اضافے کے بل کی منظور پر حکمران اتحاد میں شامل دو بڑی جماعتوں پاکستان مسلم لیگ نواز اور پاکستان پیپلز پارٹی کا کہنا تھا کہ اس بل کو کبھی بھی قانون کا حصہ نہیں بننے دیا جائے گا اور جب یہ بل قومی اسمبلی میں پیش ہوگا تو اس کی بھرپور مخالفت کی جائے گی۔ ادھر سینیٹ کے سابق ڈپٹی چیئرمین اور سینیٹ میں پاکستان پیپلز پارٹی کے چیف وہیپ سلیم مانڈوی والا کا کہنا ہے کہ ان کی جماعت کی قیادت سینیٹ میں اس بل کے پاس ہونے پر سخت نالاں ہے اور انھوں نے اس بل کے پاس ہونے پر ناراضی کا اظہار کیا ہے۔ بی بی سی سے بات کرتے ہوئے انھوں نے کہا کہ سینیٹ سے اس بل کے پاس ہونے کے بعد پاکستان پیپلز پارٹی کے شریک چیئرمین آصف علی زرداری نے انھیں طلب کیا اور انھیں ڈانٹ پلائی کہ کیسے سینیٹ کے چیئرمین کی مراعات میں اضافے کا بل پاس کروایا گیا۔  سلیم مانڈوری والا کا کہنا تھا کہ ملک مشکل حالات میں ہے اور حکومت نے پاس سیلاب متاثرین کی امداد کے لیے پیسے نہیں جبکہ دوسری جانب سینیٹ کے چیئرمین اور ارکان کے تنخواہوں کے بل منظور کیے جا رہے ہیں۔ بعدازاں ایک نجی ٹی وی چینل سے گفتگو کرتے ہوئے مصدق ملک کا کہنا تھا کہ جب سے  پی ڈی ایم اور پاکستان پیپلز پارٹی اقتدار میں آئے ہیں اس وقت سے وزیر اعظم نے یہ اعلان کر رکھا ہے کہ کوئی بھی وزیر تنخواہ اور مراعات نہیں لے گا اور وزیر اعظم کے احکامات کی روشنی میں تمام وزرا اکانومی کلاس میں سفر کرتے ہیں جبکہ دوسری طرف چیئرمین سینیٹ کے لیے چارٹر طیارے تک بک کروانے کے بل کی منظوری  دی جا رہی ہے۔ سینیٹ کے چیئرمین کی تنخواہ اور مراعات میں اضافے کے علاوہ ان کے تین سال کا عرصہ مکمل کرنے کے بعد عہدے سے سبکدوش ہونے سے متعلق جو بل سینیٹ سے منظور کروایا گیا ہے اس کے اہم نکات میں یہ بھی ہے کہ چیئرمین کی تنخواہ دو لاکھ پانچ ہزار روپے ہو گی اور چیئرمین جس گھر میں  رہے گا اس کا ماہانہ کرایہ ڈھائی لاکھ روپے ہوگا اور اس کی تزئین و آرائش پر پچاس لاکھ روپے سے زیادہ کا خرچہ نہیں ہوگا۔ سینیٹ کے موجودہ چیئرمین صادق سنجرانی جن کا تعلق بلوچستان عوامی پارٹی سے ہے۔ انھوں نے اس بل کا  دفاع کرتے ہوئے کہا تھا کہ اس بل کے پاس ہونے سے قومی خزانے پر کوئی اضافی بوجھ نہیں پڑے گا۔


’میری تمام جمع پونجی حج ادا کرنے کے لیے کافی نہیں‘

ہر سال کی طرح اس بار بھی سعودی عرب میں لاکھوں مسلمان مذہبی فریضہ حج ادا کرنے کے لیے جمع ہیں لیکن عالمی سطح پر ہونے والی مہنگائی اور اشیا کی بڑھتی قیمتوں کے وجہ سے یہ مذہبی فریضہ ادا کرنا بھی اب مہنگا ہوتا جا رہا ہے۔ مصر کے دارالحکومت قائرہ میں ایک نجی ٹوور آپریٹر میں کام کرنے والے ایک عہدیدار نے بی بی سی کو بتایا کہ ’اس برس حج کے لیے ہونے والی بکنگ میں واضح کمی آئی ہے کیونکہ بہت سے لوگوں کے لیے یہ بہت مہنگا ہو گیا ہے۔‘ حج مذہب اسلام کے پانچ بنیادی اراکین میں سے ایک ہے۔ مسلمانوں کے لیے لازم ہے کہ اگر وہ جمسانی اور مالی طور پر اس قابل ہیں تو وہ زندگی میں ایک بار حج ضرور کریں۔ اس سال حج 26 جون سے لے کر یکم جولائی 2023 کے درمیان ادا کیا جا رہا ہے۔ مصر میں بڑھتی قیمتوں کی ایک وجہ مقامی کرنسی کا اپنی قدر کھو دینا ہے۔ مارچ 2022 سے اب تک مصری پاؤنڈ ڈالر کے مقابلے میں اپنی نصف قدر کھو چکا ہے۔ اس کے نتیجے میں اخراجات زندگی بہت زیادہ بڑھ گئے ہیں اور مصر کی تقریباً 30 فیصد آبادی کا گزارہ انتہائی مشکل سے ہو رہا ہے۔ فریدہ عمرہ ادا کرنے کے لیے چار بار پہلے بھی مکہ جا چکی ہیں، جو سال کے کسی بھی وقت میں ادا کیا جا سکتا ہے۔ حج دنیا بھر میں ہونے والے بڑی مذہبی اجتماعات میں سے ایک ہے اور ہر سال دنیا بھر سے تقریباً 15 سے 20 لاکھ عازمین حج سعودی عرب میں مقدس مقامات کا رخ کرتے ہیں۔ سعودی عرب ہر ملک کے لیے سالانہ حج کوٹہ مختص کرتا ہے۔ سب سے بڑا کوٹہ انڈونیشیا کو دیا جاتا ہے۔ 270 کروڑ کی آبادی کے ساتھ انڈونیشیا دنیا بھر میں مسلم آبادی والا سب سے بڑا ملک ہے۔ انڈونیشا کے لیے حج کا کوٹہ دو لاکھ بیس ہزار افراد پر مشتمل ہے۔ انڈونیشیا کے حکام نے گزشتہ برس حج کے اخراجات میں تقریباً 60 فیصد سبسڈی دی تھی لیکن اس سال 50 فیصد سے بھی کم شرح کرنے کا فیصلہ کیا ہے، جس کے بعد حج کے خواہشمند ہر شخص کو تقریباً 3,000 ڈالر خرچ کرنا ہوں گے۔  سنہ 2016 کے بعد ایسا پہلی بار ہوا ہے کہ اس سال صنعا سے عازمین حج مقدس فریضے کی ادائیگی کے لیے براہ راست سعودی عرب پہنچے ہیں۔ لڑائی کی وجہ سے دونوں ملکوں کے درمیان کوئی کمرشل پروازیں نہیں چل رہی تھیں۔  یمن میں حج کی اوسط قیمت تین ہزار امریکی ڈالر ہے۔ یمن کے ایک صحافی نے بتایا کہ ’سنہ 2016 میں، میں نے اس سے نصف قیمت میں حج کیا تھا۔ اب یہ میرے لیے بہت مہنگا ہے۔‘


Summary: پاکستان کی قومی اسمبلی نے نئے مالی سال کے بجٹ کی منظوری دے دی ہے، جس میں تنخواہ دار طبقے کے ایسے افراد جو سالانہ چوبیس لاکھ کماتے ہیں ان پر ٹیکس کی شرح  میں ڈھائی فیصد کا اضافہ کر دیا گیا ہے۔ ٹیکس شرح میں یہ اضافہ آئی ایم ایف کی شرائط کے تحت کیا گیا ہے۔

انکم ٹیکس میں ڈھائی فیصد اضافہ پاکستانی مڈل کلاس کو کیسے متاثر کرے گا؟

خرم نے کہا کہ سرکاری ملازمین کی تنخواہوں میں تو اضافہ کر دیا گیا ہے تاہم نجی شعبے میں کام کرنے والے ملازمین اس وقت شدید مالی مشکلات کا شکار ہیں کیونکہ مہنگائی کی وجہ سے ایک تو گھریلو اخراجات میں بے پناہ اضافہ ہوا ہے تو دوسری جانب معیشت کی خراب صورتحال کی وجہ سے نجی شعبے نے اپنے ملازمین کی تنخواہوں میں کوئی اضافہ نہیں کیا اور اب حکومت نے تنخواہ دار طبقے کے ایسے افراد جو دو لاکھ سے زائد کماتے ہیں ان پر اضافی ٹیکس لگا دیا ہے۔  واضح رہے پاکستان کی قومی اسمبلی نے نئے مالی سال کے بجٹ کی منظوری دے دی ہے، جس میں تنخواہ دار طبقے کے ایسے افراد جو سالانہ چوبیس لاکھ کماتے ہیں ان پر ٹیکس کی شرح  میں ڈھائی فیصد کا اضافہ کیا گیا ہے۔ ٹیکس شرح میں یہ اضافہ بین الاقوامی مالیاتی فنڈ (آئی ایم ایف) کی شرائط کے تحت کیا گیا ہے تاکہ پاکستان اضافی ریونیو جمع کر پائے جو قرضہ پروگرام کی بحالی کی شرائط میں سے ایک ہے۔  ٹیکس شرح میں یہ اضافہ آئی ایم ایف کی شرائط تحت کیا گیا ہے تاکہ پاکستان اضافی ریونیو جمع کر پائے جو قرضہ پروگرام کی بحالی کی شرائط میں سے ایک ہے موجودہ مالی سال کا بجٹ جب جون 2022 میں پیش کیا گیا تھا اور اس میں تنخواہ دار طبقے کی ٹیکس سلیب کو 12 سے کم کر کے سات کر دیا گیا تھا تاہم نئے مالی سال کے لیے منظور کیے جانے والے فنانس بل میں اب ان کی تعداد چھ کر دی گئی ہے۔ پانچواں سلیب 36 لاکھ سے 60 لاکھ کی سالانہ آمدن والے افراد کے لیے ہے، جنھیں چار لاکھ 35 ہزار فکسڈ ٹیکس اور 36 لاکھ سے زیادہ آمدن پر 27.5 فیصد ٹیکس ادا کرنا ہو گا ۔ پہلے ٹیکس کی یہ شرح 25 فیصد تھی جو اب 27.5 فیصد کر دی گئی ہے۔ واضح رہے موجودہ مالی میں ساتویں سلیب میں ایسے افراد شامل  ہیں، جن کی سالانہ آمدن ایک کروڑ 20 لاکھ سے زیادہ ہے اور وہ 29 لاکھ 55 ہزار فکسڈ ٹیکس جبکہ ایک کروڑ 20 لاکھ سے زیادہ آمدن پر35 فیصد ٹیکس ادا کر رہے ہیں تاہم اب نئے مالی سال کے لیے یہ سلیب موجود نہیں۔  نئے مالی سال کے منظور شدہ فنانس بل کے مطابق چوبیس لاکھ سالانہ تنخواہ پانے والوں پر ٹیکس کی شرح میں 2.50 فیصد کا اضافہ کر دیا گیا ہے۔  حکومت نے تنخواہ دار طبقے کے ایسے افراد جو دو لاکھ سے زائد کماتے ہیں ان پر اضافی ٹیکس لگا دیا ہے انھوں نے کہا کہ اگر حکومت ٹیکس کی یہ شرح نہ بڑھاتی اور انکم ٹیکس کی چھوٹ کی مد میں جو سالانہ ساڑھے سات سو ارب روپے ہیں ان کو آدھا ہی کر دیتی تو اس سے اضافی آمدنی بھی ہوتی اور مڈل کلاس طبقے پر اضافی ٹیکس کے بوجھ سے بھی بچا جا سکتا تھا۔


Summary: ترکی کی درخواست پر اقوام متحدہ اور دیگر بین الاقوامی تنظیموں نے ’ترکی‘ کے بجائے ’ترکیہ‘ کا نام استعمال کرنا شروع کیا ہے ایک سال بعد سفارتی اور سماجی میدانوں میں اس نئے نام کو کتنی پذیرائی ملی؟

ترکی نے اپنا نام کیوں بدلا اور دنیا ’ترکیہ‘ کہنے میں ہچکچاہٹ کا شکار کیوں ہے؟

لگ بھگ ایک برس قبل ترکی کی درخواست پر اقوام متحدہ اور دیگر بین الاقوامی تنظیموں نے ’ترکی‘ کے بجائے ’ترکیہ‘ کا نام استعمال کرنا شروع کیا ہے مگر سوال یہ ہے کہ گذشتہ ایک سال کے دوران ترکی کی جانب سے اپنا نام بدلنے کی کوشش کو سفارتی اور سماجی میدانوں میں کتنی پذیرائی ملی؟ اس سرکلر کے فوراً بعد ترکی کی حکومت نے بین الاقوامی تنظیموں سے بھی خط و کتابت میں بھی ’ترکیہ‘ کا نام استعمال کرنے کا عندیہ دیا۔ ترکی کی درخواست پر اقوام متحدہ نے گذشتہ سال جون میں اعلان کیا تھا کہ آئندہ ترکی کے بجائے اس ملک کا نام ’ترکیہ‘ استعمال کیا جائے گا، اور یہ تبدیلی فوری طور پر نافذ کر دی گئی۔ اقوام متحدہ سے ملنے والی کامیابی کے بعد ترکی کی وزارت خارجہ نے بھی یہی درخواست دیگر بین الاقوامی اتحادوں اور اداروں اور سفارتی مشنوں کو دی۔ نیٹو، یورپی یونین، عالمی ادارہ صحت، یورپ میں سلامتی اور تعاون کی تنظیم (OSCE) اور ورلڈ ٹریڈ آرگنائزیشن جیسی بین الاقوامی تنظیموں نے گذشتہ سال سرکاری رابطوں اور خط و کتابت میں ترکی کی درخواست پر عمل درآمد کیا یعنی اس ملک کا نام ترکی کے بجائے ترکیہ لکھا۔ اسی سال جنوری میں امریکی محکمہ خارجہ نے اعلان کیا تھا کہ وہ سفارتی اور سرکاری رابطوں کے لیے ترکیہ کا نام استعمال کرنا شروع کرے گا۔ تاہم امریکہ میں متعلقہ حکام نے ترکی کی وزارت خارجہ کو مشورہ دیا کہ جہاں ضروری اور مناسب ہو وہاں ’ترکی‘ اور ’جمہوریہ ترکی‘ کے نام استعمال کیا جائے۔ اس کے لیے یہ جواز  پیش کیا گیا کہ ’یہ نام امریکی معاشرے کے لیے زیادہ قابل فہم ہیں۔‘ ابتدا میں روسی وزارت خارجہ کی ویب سائٹ پر ترکی اور ترکیہ دونوں کے نام استعمال کیے گئے ہیں۔ کریملن کے اعلانات میں جون 2022 کے بعد ملک کا نام ’ترکیہ‘ لکھا ہوا دیکھا گیا ہے۔ اگرچہ ترکی کی کوششوں کو بین الاقوامی اداروں اور سفارتی سطح پر پذیرائی ملی ہے، لیکن یہ دیکھا جا رہا ہے کہ ترکی کے بارے میں خبروں اور سوشل میڈیا پر آج بھی لفظ ’ترکی‘ غالب ہے۔ ’ترکی کے بجائے ترکیہ کے نام کی تجویز اس تناظر میں ایک نیک نیتی پر مبنی لیکن ناکافی کوشش معلوم ہوتی ہے۔ Ü خط کے بین الاقوامی متبادل بدقسمتی سے بہت کم ہے۔ یہ ترکی کے علاوہ ہنگری، سٹونین، آذربائیجانی، ترکمان اور کریمیائی تاتار حروف تہجی میں موجود ہے۔‘ اس تناظر می، ’ترکیہ‘ برانڈ کو مضبوط کرنے کی کوششوں کے دائرہ کار میں، دیگر ریاستوں اور بین الاقوامی اداروں اور تنظیموں کے ساتھ سرکاری تعلقات، ہر قسم کی سرگرمیوں اور خط و کتابت میں ’ترکیہ‘ کے فقرے کا استعمال  کیا جائے گا۔ اس سلسلے میں ضروری حسّاسیت کا مظاہرہ کیا جائے گا۔‘


Summary: دبئی اور جبل علی کی بندرگاہیں اب بہت پرہجوم ہو چکی ہیں اور اب اگر ابوظہبی گروپ منصوبے کے تحت کراچی بندرگاہ میں برتھوں کو وسعت دیتے ہوئے انھیں مزید گہرا کرتا ہے تو پاکستان خطے کے دوسرے پورٹس سے آنے والے سامان کے لیے مرکز بن سکتا ہے۔

کراچی بندرگاہ پر ابوظہبی گروپ کی سرمایہ کاری کا 50 سالہ معاہدہ کیا ہے اور اس سے پاکستان کو کیا فائدہ ہو گا؟

ابوظہبی گروپ کی جانب سے پاکستان میں جہاز رانی اور بندرگاہوں کے شعبے میں اس سرمایہ کاری اور اس کے سلسلے میں معاہدے پر دستخط ایک ایسے وقت میں ہوئے ہیں جب پاکستان مالی بحران کا شکار ہے اور تمام دوسرے معاشی اشاریوں کی طرح ملک میں بیرونی سرمایہ کاری کے شعبے میں بھی تیزی سے تنزلی ہوئی ہے۔  پاکستان میں سرمایہ کاری کے تازہ ترین حکومتی اعداد و شمار کے مطابق موجودہ مالی سال کے پہلے گیارہ مہینوں میں غیر ملکی سرمایہ کاری 21 فیصد  کمی کے بعد محض 1.3 ارب ڈالر تک محدود ہو گئی ہے۔ ابوظہبی گروپ کی جانب سے کیا جانے والا معاہدہ ایک ایسے وقت میں بھی سامنے آیا ہے جب حکومت کی جانب سے اقتصادی بحالی کے منصوبے کے تحت سرمایہ کاری کے لیے ایک سہولت کاری کونسل بھی حال ہی میں قائم کی گئی ہے اور اس کی اپیکس کمیٹی میں ملک کے آرمی چیف بھی بطور رکن شامل ہے۔  عاصم کے مطابق حال ہی میں ہونے والے نئے معاہدے کے تحت ابوظہبی گروپ کے پاس اب ’پاکستان انٹرنیشنل کنٹینر ٹرمینل‘ کے مقابلے میں دو برتھیں زیادہ ہوں گی۔ انھوں نے ابوظہبی گروپ سے پہلے دو کنٹینر ٹرمینلز چینی کمپنیاں چلا رہی ہیں جن میں سے ایک ساؤتھ ایشیا پورٹ ٹرمینل ہے اور دوسرا کراچی انٹرنینشل کنٹینر ٹرمینل ہے۔ انھوں نے کہا کہ اِسی طرح پورٹ قاسم پر دبئی کا گروپ ’دبئی پورٹس‘ ایک ٹرمینل چلا رہا ہے۔  عاصم اقبال نے کہا ابوظہبی کا گروپ اور دبئی پورٹس ایک دوسرے کے ساتھ بندرگاہوں کے شعبے میں مسابقت کی دوڑ میں شامل ہیں۔ دبئی پورٹس تو پہلے سے پاکستان میں موجود ہے اور اب ابو ظہبی کی ’اے ڈی پورٹس‘ نے بھی پاکستانی مارکیٹ میں قدم رکھ دیا ہے۔  انھوں نے کہا کہ ٹرانسشپمنٹ کارگو دبئی اور جبل علی کے پورٹس میں بٹا ہوا ہے لیکن وہاں پر اب بہت زیادہ ہجوم ہو چکا ہے تو اگر ابوظہبی گروپ منصوبے کے بعد اسے ڈویلپ کرتا ہے تو ٹرانسشپمنٹ کے ذریعے پاکستان خطے کے دوسرے پورٹس سے آنے والے سامان کے لیے مرکز بن سکتا ہے، جس سے پاکستان کے بندرگاہوں کے شعبے کو فائدہ ہو گا۔  زبیر موتی والا کے مطابق ابوظہبی کی یہ سرمایہ کاری ایک مثبت پیغام دنیا بھر میں بھیجے گی کہ پاکستان میں حالات سرمایہ کاری کے لیے اتنے زیادہ خراب نہیں ہیں ۔ تاہم انھوں نے کہا اگر ابوظہبی کے گروپ کی جانب سے پاکستان میں ایک ایسے وقت میں سرمایہ کاری ہوئی ہے کہ جہاں رسک بہت زیادہ ہے تو اس کا فائدہ انھیں بھی ہو گا کیونکہ جہاں رسک زیادہ ہوتا ہے وہاں پر زیادہ فائدہ حاصل ہونے کا بھی موقع ہوتا ہے۔


Summary: یہ وقت گڑے مردے اکھاڑنے کا ہرگز نہیں۔ بعض دل جلے سوشل میڈیا پر بک رہے ہیں کہ اتفاق گروپ کے چارٹرڈ اکاؤنٹنٹ اور شریف خاندان کے سمدھی ہونے کے علاوہ ڈار صاحب نے معیشت بطور مضمون کہاں کہاں سے پڑھا؟ پڑھیے وسعت اللہ خان کا کالم۔

وسعت اللہ خان کا کالم ’بات سے بات‘: دیکھو دیکھو کون آیا، ڈار آیا ڈار آیا

ایک منسوب قولِ علی ہے کہ ’بے وقت کا مذاق دشمنی کا سبب بن سکتا ہے۔‘ اور وہ بھی ایک ایسے نازک مرحلے پر جب آئی ایم ایف کے موجودہ مالیاتی پروگرام کی زندگی کے محض پانچ دن باقی رہ گئے ہوں۔ ہم سب کا اجتماعی فرض ہے کہ ڈار صاحب سے چبھتے سوالات پوچھنے یا بحث میں الجھنے یا پنجے جھاڑ کے پیچھے پڑنے کے بجائے ان کا دل بڑھانے کی کوشش کریں۔ یہ وقت گڑے مردے اکھاڑنے کا ہرگز نہیں۔ بعض دل جلے سوشل میڈیا پر بک رہے ہیں کہ اتفاق گروپ کے چارٹرڈ اکاؤنٹنٹ اور شریف خاندان کے سمدھی ہونے کے علاوہ ڈار صاحب نے معیشت بطور مضمون کہاں کہاں سے پڑھا ؟ اس طرح کی دل شکنی کی حوصلہ شکنی وقت کی ضرورت ہے۔ بصورتِ دیگر لوگ باگ خلیجی ممالک سے اگلے چند ماہ میں بیس سے پچیس ارب ڈالر کی سرمایہ کاری کھینچنے کے لیے تشکیل دی جانے والی سپیشل انویسٹمنٹ فیسیلیٹیشن کونسل کے سربراہ شہباز شریف اور ان کے شریکِ کار جنرل عاصم منیر کے بارے میں پوچھنے لگیں گے کہ اکنامکس کا مضمون ایف اے سے پڑھنا شروع کیا یا بی اے میں رکھا تھا۔ اس نے یہ بے وقت سوال اٹھایا ہے کہ عاطف میاں نے گذشتہ ماہ پاکستانی معیشت کو اپنے پاؤں پر کھڑا کرنے کے لیے ایک ٹوئٹر تھریڈ میں جو بن مانگے مشورے دیے تھے اس کا مہذب انداز میں شکریہ ادا کرنے کے بجائے وزارتِ ڈار نے یہ فقرہ کسنا کیوں مناسب سمجھا کہ تھیوری پڑھانے والے ماہرین کیا جانیں کہ عملی معیشت کیسے چلائی جاتی ہے۔ اگر ہم نے اپنے بظاہر حکمرانوں، اصل حکمرانوں اور وزراِ باتدبیر کی معاشی اہلیت کو اکیڈمک ترازو میں تولنے کی مشقِ لاحاصل جاری رکھی تو کل کلاں کوئی ایسے سوالات اٹھانے والوں سے پلٹ کے یہ بھی پوچھ سکتا ہے کہ یہ جو ہماری یونیورسٹیوں میں ایک سے ایک چیتا پی ایچ ڈی بیٹھا ہے آج تک سامنے آ کے اسحاق ڈار یا دیگر کی طرح سینے پر ہاتھ مار کے کیوں نہیں کہہ پایا کہ ہٹو تم ایک طرف۔ مجھے دو وزارتِ خزانہ کی کمان میں بتاتا ہوں کہ لالٹین کیسے پکڑی جاتی ہے۔ بینکر شوکت عزیز یا بینکر شوکت ترین کو تو کسی نے نہیں کہا کہ باؤ جی یہ کسی میوچل فنڈ کی مینیجمنٹ نہیں بلکہ قومی معیشت کا جہاز ہے۔ آپ بس تھوک لگا کے نوٹ گنیں یا پھر لیجر بک بیلنس کرنے کا کام کریں۔ ان دونوں شوکتوں نے پاکستان کو کون سا جرمنی بنا دیا۔ وہ بھی آئے گذر گئے۔ یہ بھی گذر جائیں گے۔ مشکل یہ ہے کہ اس ملک میں فی مربع میل دنیا کے کسی بھی ملک سے زیادہ ذہین پائے جاتے ہیں۔ ہمیں بس کسی ایک ایسے کی ضرورت ہے جو کامن سنس کا ماہر ہو اور اس ریاست کو بزعمِ خود کی دلدل سے نکال لے۔


Summary: پاکستان کے امیر ترین خاندانوں میں سے ایک ’داؤد فیملی‘ کے کاروبار کا آغاز اس وقت ہوا جب ایک یتیم نوجوان احمد داؤد نے پتھارے پر کپڑے کے تھان لگانا شروع کیے اور پھر بمبئی میں یارن کی دکان کھولی۔

پاکستان کے امیر ترین خاندانوں میں سے ایک ’داؤد فیملی‘ کون ہے؟

داؤد فیملی کے کاروبار کا آغاز اس وقت ہوا جب ایک یتیم نوجوان احمد داؤد نے پتھارے پر کپڑے کے تھان لگانا شروع کیے اور پھر بمبئی میں یارن کی دکان کھولی۔ احمد داؤد نے 20ویں صدی کے اوائل میں پتھارے پر کپڑے کے تھان اور بمبئی میں یارن کی دکان کھولنے سے داؤد خاندان کے کاروبار کا آغاز کیا پاکستان کے سب سے بڑے صنعت کاروں میں شامل داؤد فیملی نے 20ویں صدی کے اوائل میں ایک پتھارے سے کاروبار کا آغاز کیا اور چند دہائیوں میں اس خاندان کا شمار خطے کے امیر ترین گھرانوں میں ہونے لگا۔  ’احمد داؤد ایک پیکر اوصاف‘ نامی کتاب کے مصنف عثمان باٹلی والا لکھتے کہ احمد داؤد نے 16 سال کی عمر میں پتھارے پر کپڑے کے تھان لگا کر اپنے کاروبار کا آغاز کیا جبکہ داؤد انویسٹمنٹ کی ویب سائٹ کے مطابق یتیم نوجوان احمد داؤد نے 1920 میں بمبئی میں یارن کی دکان کھولی تھی۔  عثمان لکھتے ہیں کہ جب انھوں نے خوردنی تیل کا کارخانہ لگایا تو پھر ان کے کاروبار میں وسعت آئی اور یہ کامیابی سے چل پڑا۔ اس کاروبار میں ان کے بھائی سلیمان داؤد، علی محمد داؤد، صدیق داؤد اور ستار داؤد بھی شریک رہے۔  17 جنوری 1969 میں نیویارک ٹائمز نے اپنی اشاعت میں احمد داؤد فیملی کو پاکستان کا دوسرا سب سے امیر خاندان قرار دیا جس کے اثاثوں کی مالیت اس وقت 200 ملین ڈالرز تھی۔ ان کے پاس کاٹن، وولن، ٹکسٹائل، یارن، کیمکلز، مائننگ، بینکنگ، انشورنس، پیپر اور فرٹیلائزر کے کارخانے تھے۔  عثمان باٹلی والا کے مطابق ان بائیس خاندانوں میں سے 14 میمن گھرانے تھے اور داؤد فیملی دوسرے نمبر پر تھی۔ اس عرصے میں سیٹھ داؤد کو نظر بند کر دیا گیا اور جب وہ رہا ہوئے تو امریکہ چلے گئے۔ خیال ہے کہ اس وقت انھیں ’دو ارب روپے کا نقصان‘ ہوا تھا۔ احمد داؤد نے امریکہ میں آئل ایکسپلوریشن کمپنی کے ساتھ کاروبار کا آغاز کیا اور ایک جگہ ڈریلنگ کی تو وہاں سے پیٹرول نکل آیا اور ان کے اچھے دن دوبارہ آگئے جب پاکستان میں جنرل ضیا الحق بھٹو کی حکومت کو برطرف کر کے اقتدار پر قابض ہوگئے۔  اس دور میں احمد داؤد واپس پاکستان آگئے اور ان کی صنعتوں اور سرمایہ کاری کا دوبارہ آغاز ہوگیا۔ خیال ہے کہ ان کے جنرل ضیا الحق کے ساتھ اچھے تعلقات تھے۔  داؤد فاونڈیشن نے کراچی میں پبلک سپیس کے فروغ کے لیے ٹی ڈی ایف گھر بنایا۔ 1930 میں تعمیر کیے گئے اس گھر میں کراچی کی تاریخ اور پرانی یادوں سے وابستہ فرنیچر، گراموں فون سمیت دیگر اشیا موجود ہیں اور یہاں سے پاکستان کے بانی محمد علی جناح کے مزار کا نظارہ بھی کیا جاسکتا ہے۔


Summary: ملک کے مختلف علاقوں میں گرمی کے اضافے کے ساتھ ہی بجلی کی آنکھ مچولی شروع ہو گئی ہے۔ وزارت توانائی کے حکام کی جانب سے جاری اعداد و شمار کے مطابق پاکستان میں اس وقت بجلی کا شارٹ فال چھ ہزار 765 میگاواٹ ہے۔

پاکستان میں غیر اعلانیہ لوڈ شیڈنگ: ’رات بھر تیری یاد نہیں بار بار جانے والی لائٹ جگاتی ہے‘

ان دنوں پاکستان کا طول و عرض شدید گرمی کی لپیٹ میں ہے۔  کہیں دن بھر سورج آگ برساتا ہے تو کہیں رات کو شدید حبس کے باعث لوگ پسینے میں شرابور ہیں۔ ایسے میں ملک کے مختلف حصوں میں بجلی کی آنکھ مچولی نے  گرمی کے ستائے عوام کے صبر کا پیمانے بھی لبریز کر دیا ہے اور سوشل میڈیا پر لوگ  موسم گرما میں غیر اعلانیہ بجلی کی بندش کی دہائیاں دے رہے ہیں۔  وزارت توانائی کے حکام کی جانب سے جاری اعداد و شمار کے مطابق پاکستان میں اس وقت بجلی کا شارٹ فال چھ ہزار 765 میگاواٹ ہے۔ حکام کے مطابق اس وقت بجلی کی مجموعی پیداوار 20 ہزار 235 میگاواٹ ہے جبکہ ملک بھر میں بجلی کی طلب 27 ہزار میگا واٹ ہے۔  بجلی کی طلب و رسد میں اس قدر فرق کے باعث ملک کے مختلف علاقوں میں بسنے والوں کو لوڈ شیڈنگ کا سامنا ہے۔ مگر ایسا پہلی بار نہیں کہ گرمی میں اضافے کے ساتھ ہی پاکستان میں بجلی کی آنکھ مچولی شروع ہو جائے لیکن اس بار پاکستان میں جون کے آخری عشرے میں پڑنے والی شدید گرمی کی شدت غیر معمولی ہے اور پاکستان کے بیشتر علاقوں میں ہیٹ ویو کے دوران درجہ حرارت معمول سے چار سے چھ ڈگری سینٹی گریڈ بڑھا ہوا ہے۔ آخر مختلف علاقوں میں بجلی کی لوڈ شیڈنگ کا دورانیہ مختلف کیوں ہے۔ اس پر بات آگے چل کر۔ پہلے جانتے ہیں کہ سوشل میڈیا پر  گرم موسم کے دوران بجلی کی بندش پر کیا بحث جاری ہے۔  غیر اعلانیہ اور طویل لوڈ شیڈنگ سے متعلق ایک صارف کے جواب میں کراچی میں بجلی فراہم کرنے کے ذمہ دار ادارے کے الیکٹرک کی جانب سے کہا گیا کہ ’غیر اعلانیہ یا 16 گھنٹے کی لوڈ شیڈنگ نہیں کی جا رہی ہے۔ لوڈ شیڈنگ علاقے میں بجلی کی چوری اور نقصان کی شرح کی بنیاد پر کی جاتی ہے۔ اس پالیسی پر پورے ملک میں عمل کیا جاتا ہے۔ فی الحال، لوڈ شیڈنگ کا زیادہ سے زیادہ شیڈول 10 گھنٹے ہے۔‘   سیکریٹری توانائی راشد محمود لنگڑیال سے جب بی بی سی نے ملک میں حالیہ لوڈ شیڈنگ کے حوالے بات کی تو ان کا کہنا تھا کہ اس وقت ملک میں اعلانیہ لوڈ شیڈنگ کا دورانیہ دو گھنٹے ہے۔  وزارت توانائی کے حکام کے مطابق پاکستان میں مختلف ذرائع سے بجلی پیدا کرنے کی مجموعی صلاحیت  23 ہزار 500  میگاواٹ ہے۔  پاکستان میں موسم گرما کے شروع ہوتے ہی بجلی کی لوڈ شیڈنگ شروع ہو جاتی ہے اس کا آسان جواب یہی ہے کہ اس دوران بجلی کی طلب میں اضافہ ہو جاتا ہے اور ایندھن پرمہنگی بجلی بنائے جانے کے باعث طلب اور رسد کا فرق لوڈ شیڈنگ کی وجہ بنتا ہے۔


Summary: وزیر اعظم شہباز شریف نے مشرق وسطیٰ کے ممالک سے پاکستان میں سرمایہ کاری لانے کے لیے ایک خصوصی کمیٹی تشکیل دیتے ہوئے آرمی چیف جنرل عاصم منیر کو بھی اس کا حصہ بنایا ہے۔ مگر کیا چند ممالک کی جانب سے سرمایہ کاری کے وعدوں کی بنیاد پر بیمار پاکستانی معیشت کی بحالی ممکن ہو سکتی ہے؟

سرمایہ کاری میں سہولت کاری پر خصوصی کونسل کی تشکیل: کیا محض وعدوں کی بنیاد پر بیمار پاکستانی معیشت کی بحالی ممکن ہے؟

وزیر اعظم شہباز شریف نے مشرق وسطیٰ کے ممالک سے پاکستان میں سرمایہ کاری لانے کے لیے ایک خصوصی کمیٹی تشکیل دیتے ہوئے آرمی چیف جنرل عاصم منیر کو بھی اس کا حصہ بنایا ہے۔ وزیر اعظم نے اس کونسل کے تحت تین مختلف کمیٹیاں بھی تشکیل دی ہیں جن میں اولین ایپکس کمیٹی کی سربراہی شہباز شریف خود کریں گی جبکہ آرمی چیف جنرل عاصم منیر کو خصوصی دعوت پر اس کا حصہ بنایا گیا ہے۔ یہ واضح نہیں کیا گیا کہ آرمی چیف اس کونسل میں کیا کردار ادا کریں گے۔  پاکستان میں سرمایہ کاری لانے کے لیے تشکیل دی گئی خصوصی کمیٹی میں آرمی چیف جنرل عاصم منیر بھی شامل ہوں گے وفاقی وزیر پٹرولیم مصدق ملک نے جیو نیوز کے پروگرام آج شاہزیب خانزادہ کے ساتھ میں گفتگو کرتے ہوئے اس کمیٹی کی تشکیل کو غیر ملکی سرمایہ کاری کی سہولت کاری کے لیے ون ونڈو آپریشن کی طرز پر ایک منصوبہ قرار دیتے ہوئے کہا کہ ’وہ تمام ادارے جن کا کسی بھی طرح سرمایہ کاری سے تعلق ہے وہ اکھٹے کر دیے گئے ہیں۔‘ صحافی تنویر ملک سے بات کرتے ہوئے پاکستان کے سابق وزیر خزانہ اور ماہر معیشت ڈاکٹر حفیظ پاشا نے کہا کہ وعدے تو بہت خوبصورت ہیں کہ 2035 تک ملک کی جی ڈی پی تین گنا بڑھ کر ایک کھرب ڈالر ہو جائے گی اور اگر یہ ہوتا ہے تو اس کا مطلب ہے کہ ملک میں کوئی غریب نہیں رہے گا مگر فی الوقت زمینی صورتحال یہ ہے کہ ملکی آبادی کا 40 فیصد حصہ خطِ غربت سے نیچے زندگی گزار رہا ہے جبکہ پاکستان اس وقت کاروبار میں آسانی کے انڈیکس میں دنیا کے نچلے ترین ممالک میں شامل ہے۔  دوسری جانب وزیر اعظم پاکستان کے کوآرڈینٹر برائے صنعت و تجارت رانا احسان افضل نے بی بی سی کو بتایا کہ وعدے اور دعوے کیے گئے ہیں تو انھیں پورا بھی کیا جا سکتا ہے۔ انھوں نے اگر یہ حکومت اگلے دو مہینوں میں 25 سے 30 ارب ڈالر کی سرمایہ کاری میں تمام رکاوٹیں دور کر دیتی ہے اور نئی حکومت میں وہ سرمایہ کاری پاکستان آ جاتی ہے تو ایسا دعویٰ کرنے میں کوئی مسئلہ نہیں ہونا چاہیے۔  برطانیہ کی آکسفورڈ یونیورسٹی میں معیشت کے پروفیسرعدیل ملک جو پاکستان اور مشرق وسطیٰ کی معیشتوں پر کام کرتے ہیں نے صحافی تنویر ملک کو بتایا کہ پاکستان میں اس وقت جو ’اتھاریٹرین پاور شیئرنگ‘ انتظام ہے اسے برقرار رکھنے کے لیے ڈالر کی ضرورت ہے۔ انھوں نے کہا سیاسی طور پر اندرونی ملکی حالات پر کسی حد تک قابو پا لیا گیا ہے تاہم معاشی طور پر استحکام کے لیے بدستور ڈالر کی ضرورت ہے اور یہ منصوبہ بیرون ملک خاص کر خلیجی ممالک سے ڈالر لانے کا منصوبہ ہے۔


Summary: پاکستان کی جانب سے روسی خام تیل چینی کرنسی میں خریدنے کو ایک جانب تو ایک بڑے پالیسی فیصلے کے طور پر دیکھا جا رہا ہے کیونکہ اس سے قبل پاکستان تیل خریدنے کے لیے امریکی ڈالر استعمال کرتا تھا لیکن اس سے پاکستان کو کیا فائدہ ہو گا؟

روسی خام تیل چینی کرنسی میں خریدنے سے پاکستان کو  کیا فائدہ ہو گا؟

وزیر مملکت برائے پٹرولیم مصدق ملک نے گذشتہ پیر کو خبر رساں ادارے روئٹرز کو بتایا تھا کہ ان کی حکومت نے روس سے خام تیل خریدنے کے لیے چینی کرنسی کا استعمال کیا ہے۔ روس سے رعایتی نرخوں پر خام تیل کی فراہمی کو بحران کی شکار پاکستانی معیشت اور مہنگائی میں گھری عوام کے لیے ریلیف کے طور پر دیکھا جا رہا ہے۔ وزیرِ اعظم شہباز شریف گذشتہ ہفتے کے دوران اپنی تقاریر میں یہ دعویٰ کر چکے ہیں کہ پاکستان کو عالمی منڈی کے مقابلے میں روس سے 15 ڈالر فی بیرل سستا تیل مل رہا ہے۔ انھوں نے کہا ہے کہ یہ ایک لاکھ ٹن کا سودا ہے جس میں سے 45 ہزار ٹن کراچی بندرگاہ پر پہنچ چکا ہے اور باقی راستے میں ہے۔‘ ان کا یہ بھی کہنا تھا کہ اس خام تیل کو ریفائنری میں پراسیس کیا جائے گا جس کا فائدہ مقامی مارکیٹ کو ہو گا۔ مصدق ملک کا کہنا تھا کہ ’ایک تو ہماری فرنس آئل کے زیادہ بننے سے قیمت بڑھے گی جو ہم نے اپنے اکاؤنٹنگ ماڈل میں ڈال دی ہے۔ دوسرا ہماری آمدورفت کی قیمت میں اضافہ ہو گا، اس لیے ہم نے ایک لاکھ ٹن کا جہاز بک کیا جسے پاکستان کی بندرگاہ کے قریب لا کر 50، 50 ہزار کے دو بحری جہازوں میں منتقل کر دیا گیا کیونکہ پاکستان میں کوئی ایسی بندرگاہ نہیں ہے جہاں ایسا کوئی جہاز اتر سکے۔ اسی طرح ہماری انشورنس کی قیمت بھی بڑھی ہے، لیکن پھر بھی ہمارا فائدہ ہوا ہے۔‘ مصدق ملک کا کہنا تھا کہ ’پاکستان کے نقطہ نظر سے ہمیں کوئی فرق نہیں پڑتا کہ کس کرنسی میں معاہدہ ہو رہا ہے۔ کیونکہ ہم پہلی مرتبہ چین کے ساتھ معاہدہ کرنے جا رہے تھے اس لیے بینک کوئی معاہدہ کرنے سے گھبرا رہے تھے۔ انڈیا روپے کا استعمال کرتے ہوئے روسی خام تیل کی خریداری کو بھی فروغ دینا چاہتا تھا۔ انڈیا نے روس کے ساتھ روپوں میں تجارت کرنے کی بہت کوشش کی لیکن اس میں کامیابی ممکن نہیں ہو سکی ہے۔  لیکن یہ سپلائی اب بند ہو گئی ہے کیونکہ امریکہ نے اس طریقہ کار پر پابندی لگا رکھی ہے جس کے ذریعے انڈیا روس کو رقم کی ادائیگی کرتا ہے۔ چینی امور کے ماہر اتل بھاردواج کا کہنا ہے کہ ’ڈی ڈالرائزیشن کی مہم روس اور چین نے شروع کی ہے اور اسے کامیابی تصور کیا جائے گا۔ روس کی چین کے ساتھ تجارت بہت بڑھ گئی ہے اس لیے یہ کرنسی استعمال کی جائے گی۔  پاکستان کی چین کے ساتھ تجارت میں اضافہ ہوا ہے اور امریکہ سے ڈالر خریدنا ان کے لیے مہنگا ثابت ہو گا، اگر وہ چین کے ساتھ تجارت کے لیے یوآن کا استعمال کریں تو ان کی کمزور معیشت کو بھی فائدہ پہنچتا ہے۔


Summary: سعودی ولی عہد اور وزیراعظم محمد بن سلمان ایک بار پھر فرانس کے دورے پر پیرس پہنچ  گئے ہیں۔ ایک سال سے بھی کم عرصے میں  سعودی عرب کے محمد بن سلمان کا فرانس کا دورہ کیا یہ ظاہر کرتا ہے کہ اب فرانس امریکہ سے دوری اختیار کر رہا ہے؟

محمد بن سلمان ایک بار پھر پیرس میں: فرانس سعودی ولی عہد کو اتنی اہمیت کیوں دے رہا ہے؟

سعودی عرب کے ولی عہد اور وزیراعظم محمد بن سلمان بُدھ کو فرانس کے دورے پر روانہ ہو گئے ہیں۔ ایسے میں پیرس میں ایک سال کے اندر ایک بار پھر سعودی ولی عہد سے ملاقات کے بعد یہ بحث شروع ہو گئی ہے کہ کیا فرانس امریکہ سے دور اور اس کے مخالف کیمپ کے قریب ہو رہا ہے۔ اپریل 2023: چین کے دورے کے دوران چینی صدر شی جن پنگ سے ملاقات کے بعد بیجنگ سے چینی شہر گوانزو جاتے ہوئے ایک انٹرویو میں میکخواں نے تائیوان کے معاملے پر کہا کہ ’یورپ ایسے مسائل میں پھنس کر ’بڑا خطرہ‘ مول لیتا ہے جو ہمارے مسائل نہیں ہیں۔ یہی وہ چیز ہے جو یورپ کو اپنی سٹریٹجک خود مختاری کو قبول کرنے سے روک رہی ہے۔ چین تائیوان کو اپنا حصہ سمجھتا ہے جبکہ امریکہ تائیوان کی حمایت کرتا ہے اور اسے ہتھیار بھی دیتا ہے۔‘ ترکی میں سعودی صحافی جمال خاشقجی کے قتل کے بعد محمد بن سلمان کو شدید تنقید کا سامنا تھا۔ تب سے مغربی ممالک سعودی عرب کے ولی عہد سے ملاقات کرنے سے گریز کر رہے تھے۔ لیکن فرانس نے گذشتہ سال جس طرح سعودی ولی عہد کا استقبال کیا وہ دنیا کی توقع سے کہیں زیادہ تھا۔  ان کے مطابق فرانس میں اس طرح کی بات کر کے اپنی اہمیت ظاہر کرنے کی روایت ہے۔ ایک طویل عرصے سے انجیلا مرکل، جو جرمنی کی چانسلر تھیں، کو یورپ کی قیادت کرنے والی ’ڈیفیکٹو لیڈر‘ کے طور پر دیکھا جاتا تھا۔ اب ان کی روانگی کے بعد یہ مقام ابھی ایک طرح سے خالی پڑا ہے۔ میکخواں اس مقام کو حاصل کرنے کے بھی خواہاں ہیں۔‘ پروفیسر ہرش پنت کا کہنا ہے کہ ’فرانس ایک طرح سے امریکہ کی مدد کر رہا ہے۔ اگر سعودی عرب پوری طرح سے چین کے کیمپ میں چلا جاتا ہے تو یہ مغربی ممالک کے لیے بہت بڑا نقصان ہو گا کہ دونوں ملک ایک دوسرے سے الگ چل رہے ہیں اور ہو سکتا ہے کہ فرانس یہ بھی محسوس کر رہا ہے کہ وہ اپنی الگ پالیسی پر عمل پیرا ہے لیکن میخکواں بالواسطہ طور پر امریکہ کی مدد کر رہے ہیں۔‘ پروفیسر ہرش پنت کا کہنا ہے کہ ’مغربی ممالک کے سامنے توانائی کی فراہمی ایک بڑا مسئلہ ہے۔ سعودی ولی عہد کے آخری دورے میں یہ ایک بڑا مسئلہ تھا۔ چونکہ روس پر پابندیاں تھیں، اس لیے یہ ملک چاہتا تھا کہ سعودی عرب تیل کی قیمتوں میں اضافے کی اجازت نہ دے۔


Summary: شیل کمپنی کی جانب سے پاکستان میں اپنے موجودہ حصص فروخت کرنے کے بعد سوشل میڈیا پر کئی سوالات ابھرے ہیں کہ کیا ملک میں شیل کے پیٹرول پمپس بھی بند ہو جائیں گے۔

کیا شیل پاکستان میں اپنا کاروبار ختم کر رہا ہے؟

شیل کمپنی کی جانب سے حال ہی میں منظر عام پر آنے والے اس اعلان میں کہا گیا ہے کہ کمپنی 75 سال سے پاکستان میں کام کرنے کے بعد یہاں اپنے شیئرز فروخت کرنے جا رہی ہے۔  شیل کمپنی کی جانب سے پاکستان میں اپنے موجودہ حصص فروخت کرنے کے اعلان کے بعد سوشل میڈیا پر کئی ایسے سوالات بھی ابھرے ہیں کہ کیا ملک میں شیل کے پیٹرول پمپس بھی بند ہو جائیں گے۔  اس سلسلے میں شیل پاکستان سے رابطہ کیا گیا تو کمپنی نے اپنے تحریری جواب میں بی بی سی کو بتایا کہ شیل پیٹرولیم کمپنی لمیٹڈ نے شیل پاکستان میں اپنے 77.42 حصص فروخت کرنے کا اعلان کیا ہے۔  یوسف سعید نے مزید وضاحت کی کہ شیل کمپنی نے پاکستان میں موجود اپنی کمپنی کے حصص فروخت کر دینے ہیں اور یہاں سے اس کا انخلا ہو جائے گا۔  شیل پاکستان نے سٹاک مارکیٹ میں موجود حصص کے بارے میں اپنے تحریری جواب میں بتایا کہ کمپنی کی جانب سے فروخت کا سارا عمل ریگولیٹری قواعد و ضوابط کے مطابق ہو گا اور اس سلسلے میں سکیورٹیز اینڈ ایکسچینج کمیشن آف پاکستان کے پاس حصص حاصل کرنے کے لیے ٹینڈر آفر بھی شامل ہو گی۔  سٹاک مارکیٹ میں اس کا طریقہ کار یہ ہے کہ جس کے پاس اکثریتی حصص ہیں یعنی کمپنی یہ آفر شیئر ہولڈرز کو دے سکتی ہے کہ وہ اپنے شیئرز اسے فروخت کر دیں اور اس کی ایک قیمت آفر ہوتی ہے اور اس قیمت کا تعین ایک خاص مدت میں اس کمپنی کے حصص کی خرید و فروخت کی بنیاد پر کیا جاتا ہے۔  شیل پیٹرولیم کمپنی کی جانب سے اپنے حصص فروخت کرنے کا اعلان کیا صرف پاکستان سے کاروبار بند کرنے کی پالیسی کا حصہ ہے یا دنیا کے دوسرے ممالک میں بھی وہ ایسا کر رہی ہے؟ انرجی کے شعبے کے ماہرین کے مطابق اگرچہ شیل پیٹرولیم کمپنی دنیا کے دوسرے خطوں میں بھی اپنا کاروبار کم رہی ہے، جس میں ان کا ریٹیل کا شعبہ یعنی پیٹرول پمپس شامل ہیں تاہم پاکستان سے تو وہ مکمل طور پر نکل رہے ہیں۔  معاشی امور کے تجزیہ کار خرم شہزاد نے بی بی سی نیوز کو بتایا کہ شیل پیٹرولیم کمپنی دنیا کی چھوٹی مارکیٹوں سے نکل رہی ہے، جن میں پاکستان بھی شامل ہے کیونکہ وہاں پر انھیں مالی خسارے کا سامنا تھا۔  شیل پیٹرولیم کمپنی کی جانب سے پاکستان میں اپنے حصص کی فروخت کے اعلان کے بعد سوشل میڈیا پر مختلف سوال  کیے گئے ہیں، جن میں سے ایک شیل کے پیٹرول پمپس کی بندش کے بارے میں بھی ہے۔ انھوں نے کہا کہ ’یہ فیصلہ معاہدے میں طے پائے گا کہ پیٹرول پمپس شیل کے حصص لینے والی کمپنی اپنے نام سے کھولے رکھے گی یا پھر اسے ہی جاری رکھے گی۔‘


آئی ایم ایف کو پاکستان کے حالیہ بجٹ پر کیا اعتراضات ہیں؟

پاکستان کی وفاقی حکومت کی جانب سے پیش کیے جانے والے بجٹ پر عالمی مالیاتی ادارے آئی ایم ایف کی جانب سے اعتراضات سامنے آنے کے بعد بین الاقوامی ریٹنگ ایجنسی موڈیز نے ایک بار پھر ملک کے کم زرمبادلہ ذخائر کی نشاندہی کرتے ہوئے ڈیفالٹ ہونے کے خدشے کا اظہار کیا ہے۔ واضح رہے کہ پاکستان کی وفاقی حکومت کی جانب سے حال ہی میں پیش کیے جاںے والے وفاقی بجٹ پر بدھ کی رات آئی ایم ایف پاکستان کی جانب سے ایک بیان سامنے آیا جس میں مختلف نکات پر اعتراض کیا گیا۔  وفاقی حکومت کی جانب سے متعدد اعلانات اور مختلف اقدامات کے باوجود پاکستان اور آئی ایم ایف کے درمیان ایک ارب ڈالر سے زیادہ کی معاشی امداد کی قسط کے لیے متوقع سٹاف لیول معاہدہ کئی ماہ سے تعطل کا شکار ہے۔ پاکستان میں آئی ایم ایف کی نمائندہ ایستھر پیریز نے اپنے بیان میں وفاقی حکومت کی جانب سے تجویز کردہ ٹیکس ایمنسٹی اسکیم کو ’نقصان دہ مثال‘ قرار دیتے ہوئے آئی ایم ایف پروگرام کی بنیادی شرائط کی خلاف ورزی قرار دیا۔  دوسری جانب ایستھر پیریز نے بیان میں یہ بھی کہا کہ وفاقی حکومت کی جانب سے آئندہ مالی سال کے لیے پیش کیے جانے والے بجٹ میں ٹیکس کے نظام کو پھیلانے کے موقع کو ضائع کیا گیا۔ وفاقی وزیر مملکت برائے خزانہ عائشہ غوث بخش پاشا نے بدھ کی شام سینیٹ کی قائمہ کمیٹی برائے فنانس کے اجلاس کے بعد میڈیا سے بات چیت کرتے ہوئے کہا کہ آئی ایم ایف نے بجٹ کے مختلف امور پر سوالات کیے ہیں۔ واضح رہے کہ بجٹ پیش کیے جانے کے بعد جب یہ سوال اٹھا کہ کیا حکومت نے آئی ایم ایف کی تجاویز کے مطابق بجٹ تیار کیا ہے تو وفاقی وزیر خزانہ اسحاق ڈار نے جیو نیوز کے پروگرام ’آج شاہزیب خانزادہ کے ساتھ‘ میں گفتگو کرتے ہوئے کہا تھا کہ ’ہم نے بجٹ خسارے میں جو تبدیلیاں کی ہیں وہ آئی ایم ایف کے نکتہ نظر سے مثبت تبدیلیاں ہوں گی۔ جو بجٹ ہم نے آئی ایم ایف کو دکھایا، یہ نمبرز اس سے بہتر ہیں۔‘ اسحاق ڈار نے کہا تھا کہ ’بجٹ کے نمبرز ملنے کے بعد آئی ایم ایف ہم سے کئی بار سوالات کر چکا ہے۔ مجھے توقع ہے کہ بجٹ کے حوالے سے کوئی ایسی چیز نہیں ہونی چاہیے جو مسئلہ ثابت ہو۔‘ آئی ایم ایف کی جانب سے پاکستان کے بجٹ پر اعتراضات کے ساتھ ہی بین الاقوامی ریٹنگ ایجنسی موڈیز نے ڈیفالٹ کے خدشے کا اظہار کیا ہے۔ وفاقی بجٹ پر آئی ایم ایف کے اعتراضات کے حوالے سے ان کا کہنا تھا کہ ’بجٹ کا جائزہ لیں تو ٹیکس اکھٹا کرنے کے لیے سارے ایسے اقدامات لے گئے جو پہلے ہی تھے، ایسا کوئی قدم نہیں اٹھایا گیا جس سے پتا چلے کہ ٹیکس نیٹ کو بڑھایا جائے گا اور آئی ایم ایف کا یہی اعتراض ہے۔‘


Summary: گلوکارہ بیونسے اس وقت ایک بین الاقوامی دورے پر ہیں جہاں دنیا بھر کے مختلف ممالک میں کانسرٹ کریں گی، تاہم ان کے گذشتہ ماہ سویڈن کے دورے کے دوران ملک میں اتنی ہلچل مچی اور ہوٹلوں اور ریستوارانوں کی طلب میں اتنا اضافہ دیکھنے کو ملا کہ یہ ملک کہ معاشی اعداد و شمار  میں بھی نظر آیا۔

’بیونسے ایفیکٹ‘: گلوکارہ کے کانسرٹ کی اتنی دھوم کہ مہنگائی بڑھ گئی

اگر آپ کو لگتا ہے کہ مہنگائی کی وجہ روس یوکرین جنگ اور اس کے باعث سپلائی چین میں پیدا ہونے والی رکاوٹیں ہیں تو آپ کو بیونسے کے بارے میں علم نہیں۔  گلوکارہ بیونسے اس وقت ایک بین الاقوامی دورے پر ہیں، جس کے دوران وہ دنیا بھر کے مختلف ممالک میں کانسرٹ کریں گی تاہم ان کے گذشتہ ماہ سویڈن کے دورے کے دوران ملک میں اتنی ہلچل مچی اور ہوٹلوں اور ریستوارانوں کی طلب میں اتنا اضافہ دیکھنے کو ملا کہ یہ ملک کہ معاشی اعداد و شمار میں بھی نظر آیا۔ دانسکے بینک میں معاشی امور کے ماہر مائیکل گراہن کا کہنا ہے کہ ان کا خیال ہے کہ بیونسے بھی ہوٹلوں کی قیمتوں میں اضافے کی اہم وجہ تھیں۔ انھوں نے کہا کہ ان کے خیال میں بیونسے تفریح اور ثقافت سے متعلق مصنوعات اور سروسز کی قیمتوں میں اضافے کی اہم وجہ تھیں۔ انھوں نے بی بی سی کو ایک ای میل کے ذریعے جواب دیتے ہوئے کہا کہ ’میں بیونسے کو مہنگائی میں اضافے کے لیے قصور وار نہیں ٹھہراتا لیکن ان کی پرفارمنس اور دنیا بھر سے ان کو سویڈن میں پرفارم کرنے کی ڈیمانڈ نے اس حوالے سے مدد ضرور ک۔‘ اس میں زیادہ شک نہیں کہ گلوکارہ کا سات برس میں پہلا دورہ معاشی طور پر ایک اہم لمحہ ضرور ہے۔ ایک اندازے کے مطابق ان کا یہ دورہ ستمبر میں اختتام تک دو ارب پاؤنڈ کمانے میں کامیاب ہو سکتا ہے۔ ایئر بی این نی کے مطابق جب بیونسے کے دورے کی تاریخوں کا اعلان ہوا تو جن شہروں میں ان کے کانسرٹ ہونا تھے وہاں رہنے کی جگہیں ڈھونڈنے میں تیزی آ گئی۔ کانسٹرس کے لیے ٹکٹس چند ہی روز میں فروخت ہو گئے اور ان کی ری سیل مارکیٹ میں قیمتوں میں چند ہی روز میں مزید اضافہ دیکھنے کو ملا۔  برطانیہ میں کارڈف شہر میں 60 ہزار سے زیادہ افراد مختلف ممالک سے ان کے کانسرٹ کے لیے آئے۔ ان میں لبنانی، امریکی اور آسٹریلوی باشندے شامل تھے۔ لندن میں ان کے کانسرٹ کے باعث ہوٹل کے کمروں کی ڈیمانڈ اتنی بڑھ چکی تھی کہ ایک موقع پر کچھ بے گھر افراد جنھیں مقامی کونسل کی جانب سے ایک ہوٹل میں ٹھہرایا گیا تھا، کو مبینہ طور پر ہوٹل بدر کر کے بیونسے کے مداحوں کو جگہ فراہم کی گئی۔ سٹاک ہوم، جہاں بیونسے نے 46 ہزار افراد کے لیے دو راتوں کو کانسرٹ کیے، وہاں دنیا بھر سے لوگوں نے شرکت کی، خاص طور پر امریکہ سے کیونکہ مقامی کرنسی کے مقابلے میں ڈالر کی قدر زیادہ ہے اس لیے یہاں ٹکٹس کی قیمتیں سستی ہوتی ہیں۔   گراہن نے بی بی سی سے بات کرتے ہوئے کہا کہ کسی ایک سٹار کا اتنا زیادہ اثر ہونا کم ہی دیکھنے کو ملتا ہے اور عام طور پر اس طرح کا اثر بڑے فٹبال ٹورنامنٹس کا ہوتا ہے۔


Summary: 20 ویں صدی کے وسط سے دنیا پر امریکی کرنسی یعنی ڈالر کا غلبہ ہے اور گذشتہ کئی دہائیوں کے دوران متعدد واقع پر اس غلبے کے ٹوٹنے، ختم ہونے یا کمزور پڑنے کی پیش گوئیاں کی جاتی رہی ہیں۔ مگر سوال یہ ہے کہ ہر کوئی ڈالر میں تجارت کیوں کرتا ہے اور کیا ڈالر کا کوئی متبادل ہے؟

کیا دنیا پر ڈالر کا غلبہ ختم ہو سکتا ہے اور ایسا کب اور کون کر سکتا ہے؟

20 ویں صدی کے وسط سے دنیا پر امریکی کرنسی یعنی ڈالر کا غلبہ ہے اور گذشتہ کئی دہائیوں کے دوران متعدد مواقع پر اس غلبے کے ٹوٹنے، ختم ہونے یا کمزور پڑنے کی پیش گوئیاں کی جاتی رہی ہیں۔  یکم جنوری 1999 میں یورپی کرنسی ’یورو‘ کے متعارف ہونے کے بعد اور سنہ 2008 میں امریکہ سے شروع ہونے والے عالمی مالیاتی بحران کے بعد بھی امریکی ڈالر کے حوالے سے خدشات کا اظہار کیا گیا۔ گذشتہ سال روس کے یوکرین پر حملے کے بعد بھی ڈالر کے خاتمے کی بات کی گئی، مگر یہ کرنسی بدستور بڑی کرنسی کی صورت میں دنیا میں موجود ہے۔ ان بانڈز کی قیمت گر رہی ہے کیونکہ امریکی قرضے پر شرح سود میں اضافہ ہوا ہے۔ سیٹسر کا خیال ہے کہ 2022 میں، یہ دیگر ریزرو کرنسیوں کو جاری کرنے والے ممالک کے مقابلے میں تیزی سے ہوا، جس کی وجہ سے ذخائر میں ڈالر کا حصہ کم ہوا ہے۔ سیٹسر نے کہا کہ ’اگر آپ امریکی حکومت کے بانڈز کی اس صورتحال کو آئی ایم ایف کے اعداد و شمار کو سامنے رکھتے ہوئے دیکھیں تو آپ کو ڈالر کہیں بھاگتا ہوا نظر نہیں آئے گا۔ اس کے علاوہ 2022 میں کسی اور بڑی کرنسی کی عالمی سطح پر اتنی مانگ نہیں تھی جتنی ڈالر کی تھی۔‘مالیاتی نظام کے مؤرخ نیل فرگوسن کا کہنا ہے کہ ڈالر کی بالادستی کے خاتمے کے بارے میں نصف صدی سے بھی زیادہ سے بات کی جا رہی ہے۔ اپنے حالیہ دورہ چین کے دوران برازیل کے صدرسے متعدد مواقع پر یہ سوال پوچھا گیا کہ ’ہر کوئی ڈالر میں تجارت کیوں کرتا ہے، یہ فیصلہ کس نے کیا؟‘ حقیقت یہ ہے کہ یورو کی گردش کے 20 سالوں کے دوران، ڈالر نے عالمی ذخائر میں اپنا حصہ صرف 10 فیصد کھویا ہے، یعنی 21ویں صدی کے آغاز میں ذخائر میں اس کا تقریباً 70 فیصد تھا، اور اب یہ تقریباً 60 فیصد ہے۔ اس کے علاوہ، ڈالر میں تمام ادائیگیاں دنیا کے سب سے بڑے امریکی بینکوں کے ذریعے کی جاتی ہیں، اور امریکی حکام اس کرنسی  کی نقل و حرکت پر نظر رکھنے کی صلاحیت رکھتے ہیں۔ اسٹیفن لی جین دلیل دیتے ہیں کہ ڈالر وقت کے ساتھ تصفیہ کی کرنسی (سیٹلمنٹ کرنسی) کے طور پر اپنی جگہ کھو دے گا، تاہم ایسا مستقبل قریب کا معاملہ نہیں ہے۔ وہ زور دیتے ہیں کہ کیونکہ دنیا میں امریکی مالیاتی منڈیوں کا سائز، استحکام یا کھلے پن کے لحاظ سے  کوئی متبادل نہیں ہے اس لیے ڈالر کا مقابلہ کرنا مشکل ہے۔ وہ کہتے ہیں کہ ’یہ کافی نہیں ہے کہ امریکہ دنیا میں ڈالر کی بالادستی کی حمایت کرنا چاہتا ہے یا نہیں کرنا چاہتا۔ ڈالر ایک بین الاقوامی کرنسی کے طور پر زبردست فوائد حاصل کر رہا ہے، جس کی بڑی وجہ بڑی، لیکویڈ اور اچھی طرح سے کام کرنے والی مالیاتی منڈیاں ہیں۔‘


Summary: سرکاری ملازمین کی تنخواہوں اور پینشن میں دیا گیا 35 فیصد تک ایڈہاک ریلیف الاؤنس کیا ہے اور آئندہ مالی سال کے بجٹ میں ٹیکسز اور خصوصی ریلیف کی مد میں کیا تجاویز دی گئی ہیں؟

تنخواہوں اور پینشن میں اضافے کے علاوہ آپ کے لیے اس بجٹ میں کیا خاص ہے؟

پاکستان کی وفاقی حکومت کی جانب سے مالی سال 2023-24 کا بجٹ آج قومی اسمبلی میں پیش کر دیا گیا ہے جسے حکومت کی جانب سے مشکل معاشی حالات میں ایک ’ذمہ دارانہ‘ بجٹ قرار دیا جا رہا ہے۔ اس بجٹ میں تنخواہوں اور پینشن میں اضافے کا اعلان کیا گیا، کچھ مخصوص ٹیکس بھی لگائے ہیں اور ساتھ ہی ساتھ مختلف شعبوں میں خصوصی ریلیف بھی دیا گیا ہے۔ آئندہ مالی سال کے بجٹ کے لیے ان تنخواہوں اور پینشنز، ٹیکسز اور خصوصی ریلیف کی مد میں کیا تجاویز دی گئی ہیں اور ان کا عام آدمی کے لیے مطلب ہے، آئیے آپ کو بتاتے ہیں۔ وفاقی حکومت کی جانب سے نئے مالی سال میں سرکاری ملازمین کی تنخواہوں میں 35 فیصد تک کے ’ایڈہاک ریلیف الاؤنس‘ کا اعلان کیا گیا ہے۔ اس کی تفصیلات کچھ یوں ہیں کہ ایک سے 16ویں گریڈ کے سرکاری ملازمین کی تنخواہوں میں 35 فیصد جبکہ 17 سے 22ویں گریڈ کے افسران کی تنخواہوں میں 30 فیصد اضافہ ایڈہاک ریلیف الاؤنس کی مد میں کیا گیا ہے۔  اب یہ ایڈہاک ریلیف الاؤنس کا مطلب کیا ہے؟ ایسا ایڈہاک ریلیف الاؤنس اس سے قبل بھی حکومتوں کی جانب سے دیا جاتا رہا ہے، تاہم بعد میں اسے ملازمین کی بنیادی تنخواہوں میں ضم کر دیا جاتا ہے۔  تاہم فی الحال یہ الاؤنس ایک سال کے لیے ہو گا۔ سادہ الفاظ میں اس کا مطلب یہ ہے کہ اگر کسی 17ویں گریڈ کے ملازم کی تنخواہ پچاس ہزار ہے تو اسے تنخواہ کی مد میں ساڑھے 17 ہزار روپے زیادہ دیے جائیں گے۔ تاہم اس کے ساتھ سرکاری ملازمین کو ملنے والی مراعات میں یہ اضافہ شامل نہیں کیا جائے گا، اور یہ ان کی پینشن میں بھی کاؤنٹ نہیں ہو گا۔ اس کے علاوہ سرکاری ملازمین کی پینشنز میں ساڑھے 17 فیصد کا فلیٹ اضافہ کرنے کی تجویز دی گئی ہے۔ عام طور پر بجٹ میں جو اقدام نجی شعبے کے تنخواہ دار طبقے کو متاثر کرتا ہے وہ انکم ٹیکس کی مد میں اضافہ یا سلیبز میں تبدیلی ہوتی ہے تاہم اس مرتبہ نہ تو کوئی اضافہ کیا گیا ہے اور نہ ہی سلیبز میں کوئی تبدیلی کی گئی ہے۔ حکومت کی جانب سے جن تین شعبوں میں ریلیف دیا گیا ہے ان میں زراعت، انفارمیشن ٹیکنالوجی اور توانائی کے شعبے شامل ہیں۔ تاہم سب سے پہلے ایک ایسا ریلیف جس پر اکثر افراد خوشی کا اظہار کر رہے ہیں۔  انفارمیشن ٹیکنالوجی کے شعبے میں برآمدات بڑھانے کے لیے انکم ٹیکس کی موجودہ رعایتی شرح جو 0.25 فیصد ہے اسے تیس جون 2026 تک بڑھانے کی تجویز دی گئی ہے۔ ساتھ ہی 1300 سی سی کی اوپر کی گاڑیوں کے لیے ڈیوٹی اور ٹیکسز کی مد میں جو کیپ لگایا گیا تھا وہ ختم کرنے کی تجویز دی گئی ہے تاہم اس حوالے سے مزید وضاحت آنا باقی ہے۔


Summary: خرچہ کتنا ہو گا؟ آمدن کتنی ہو گی؟ اور فرق کہاں سے پورا ہو گا؟ حکومت نے ان سوالوں کے جواب دیتے ہوئے آئندہ مالی سال کا وفاقی بجٹ پیش کر دیا ہے جس کا اثر پورے ملک پر پڑے گا۔ ماہرین اقتصادیات سمجھتے ہیں کہ عام آدمی کے لیے بجٹ میں یہ پانچ چیزیں اہم ہیں۔

ٹیکس، آمدن، مہنگائی اور سبسڈی: بجٹ کے پانچ نکات جو ایک عام پاکستانی کے لیے اہم ہیں

مہنگائی کے اس دور میں آمدن اور اخراجات کا فرق کیسے پورا ہوگا؟ اس سوال کے جواب میں حکومت نے آئندہ مالی سال کا وفاقی بجٹ پیش کر دیا ہے جس کا اثر پورے ملک پر پڑے گا۔ اسی لیے آئی ایم ایف کے ساتھ معاہدہ ضروری ہے جس میں تاخیر پر تاخیر ہو رہی ہے اور حکومت کا کہنا ہے کہ وہ آئی ایم ایف کی تمام شرائط پوری کر چکی ہے۔ دوسری جانب اس حکومت کی جانب سے متوقع طور پر یہ آخری بجٹ بھی ہے کیوں کہ اسی سال عام انتخابات ہونا ہیں۔ ایسے میں رواں مالی سال کے بجٹ کے حوالے سے ماہرین اقتصادیات سمجھتے ہیں کہ عام آدمی کے لیے بجٹ میں یہ پانچ چیزیں اہم ہیں۔  علی حسنین لاہور کی لمز یونیورسٹی میں اقتصادیات کے ایسوسی ایٹ پروفیسر ہیں۔ وہ بھی اس بات سے اتفاق کرتے ہیں کہ ’پاکستان اس وقت جس مشکل مقام پر کھڑا ہے اس کا فائدہ اسی میں ہے کہ آئی ایم ایف اور دیگر قرضداروں کے ساتھ مکمل تعاون کیا جائے۔‘ لاہور سے ماہرِ اقتصادیات علی حسنین کہتے ہیں کہ آئی ایم ایف اور دیگر قرض دینے والے اداروں سے تعاون کا ’ایک عام پاکستانی کو فائدہ یہ ہو گا آئندہ پانچ سال کے دوران قرض لینے اور واپس کرنے کے طریقہ کار میں اصلاحات کی جا سکیں گی۔‘ سابق وفاقی وزیر خزانہ مفتاح اسماعیل نے دنیا نیوز کے پروگرام میں میزبان کامران خان سے بات کرتے ہوئے کہا کہ ’آئی ایم پاکستان کے بجٹ پر سوال اٹھا سکتا ہے اگر حکومت کہہ رہی ہے کہ ہم اتنے اخراجات کریں گے، اتنا ٹیکس جمع ہو جائے گا، تو کیا آئی ایم ایف مانے گا کہ واقعی جتنا ٹیکس اکھٹا کرنے کا دعوی کیا گیا وہ اکھٹا ہو سکتا ہے یا نہیں۔‘  ماہرِ اقتصادیات ساجد امین کہتے ہیں حکومت ٹیکسوں کی مد میں جمع ہونے والی آمدن کا لگ بھگ 60 فیصد حصہ ان ڈائریکٹ یا بالواسطہ ٹیکسوں سے حاصل کرتی ہے۔ یہ وہ ٹیکس ہیں جو ان اشیا پر لگا دیا جاتا ہے جو لوگ استعمال کرتے ہیں۔ واضح رہے کہ جب بنیادی ضرورت کی کچھ ایسی اشیا اتنی زیادہ مہنگی ہو جائیں کہ ان تک رسائی عام آدمی کے لیے مشکل ہو جائے تو حکومت اس کی مدد کرنے کے لیے ان اشیا پر سبسڈی دیتی ہے یعنی امداد دیتی ہے۔ اس سبسڈی سے حکومت اس چیز کی قیمت کا حصہ خود ادا کرتی ہے۔ حکومتیں بجٹ میں ایسی سبسڈیز کے لیے علیحدہ سے خاص طور پر رقوم رکھتی ہیں۔ اس وقت پاکستان میں عام آدمی کو تاریخ کی بدترین مہنگائی کا سامنا ہے۔ ایسے میں وہ خاص طور پر بجٹ میں حکومت کی طرف دیکھ رہا ہو گا کہ حکومتی کتنی چیزوں پر اور کتنی سبسڈی دیتی ہے۔


Summary: روس سے درآمد کیے جانے والے خام تیل کا پہلا کارگو پاکستان میں کراچی کی بندرگاہ پر اتوار کو پہنچ گیا ہے جس میں 45 ہزار ٹن خام تیل ہے۔ روسی خام تیل کے جہاز کی آمد سے متعلق خبر کی تصدیق کرتے ہوئے وزیر اعظم شہباز شریف نے اپنی ٹویٹ میں اس پر خوشی کا اظہار کیا ہے۔

روس سے خام تیل کا پہلا کارگو پاکستان پہنچ گیا

پاکستان نے اس سال اپریل میں ایک لاکھ ٹن خام تیل روس سے منگوانے کے لیے آرڈر دیا تھا جسے لے کر پہلا آئل ٹینکر پاکستان آ گیا ہے۔ پاکستان ریفائنری لمیٹیڈ روسی خام تیل کا پہلا کارگو حاصل کرے گی۔ روس سے درآمد کیے جانے والے خام تیل کا پہلا کارگو پاکستان میں کراچی بندرگاہ پر اتوار کو  پہنچ گیا ہے جس میں 45 ہزار ٹن خام تیل ہے۔  ایک لاکھ ٹن روسی خام تیل کا جہاز کچھ دنوں پہلے عمان کی بندرگاہ پر پہنچا تھا جسے دو چھوٹے جہازوں کے ذریعے پاکستان پہنچانے کا انتظام کیا گیا تھا۔ دوسری جانب روسی خام تیل کے جہاز کی آمد سے متعلق خبر کی تصدیق کرتے ہوئے وزیر اعظم شہباز شریف نے اپنی ٹویٹ میں خوشی کا اظہار کیا۔  شہباز شریف نے لکھا ’ یہ اعلان کرتے ہوئے خوشی ہوئی کہ روس کا پہلا رعایتی خام تیل کا کارگو کراچی پہنچ گیا ہے۔ ہم خوشحالی، اقتصادی ترقی اور توانائی کی حفاظت اور سستی کی طرف ایک ایک قدم آگے بڑھ رہے ہیں۔‘ شہباز شریف نے ان تمام لوگوں کا شکریہ ادا کیا جو ان کے مطابق اس قومی کوشش میں شامل رہے اور روسی تیل کی درآمد کے وعدے کو حقیقت میں بدلنے میں اپنا حصہ ڈالا۔ ان کا کہنا ہے کہ ’اگر وہ لوگ یہ کہتے ہیں کہ ہم جس کی منصوبہ بندی، جس کے کہنے پر ہم نے یہ کیا ہے، تو وہ جو بھی ہے اس میں آئے گا۔۔۔ ابھی سارے عمل کو 20، 25 روز ہوئے ہیں۔ میرا خیال ہے اس میں دو، تین ہفتے اور لگیں گے۔‘  عمران خان کے مطابق ’جو آدمی 27 سال سے ایک تحریک پر لگا ہوا ہے تو کیا وہ ڈیل کرے گا۔ بتائیں کہ میرے ضمیر کی کیا قیمت ہے میں وزیر اعظم بن چکا ہوں۔ میں طاقتور کو قانون کے نیچے لانا چاہتا ہوں میں نے اس لیے بار بار کہا کہ میں نے غلطی کی مجھے شروع میں انتخابات کروا دینا چاہیے تھے۔‘ اس موقع پر علی محمد کی جانب سے ایک وڈیو پیغام بھی سامنے آیا ہے جس میں انھوں نے عمران خان کے ساتھ  ہونے کا عزم دہراتے ہوئے کہا ’ ہر سیاسی لیڈر کے ساتھ جو ہوتا رہا ہے میں اس کے ساتھ  کھڑا ہوتا ہوں، آج تو میرے ہاتھ میں ہتھکڑیاں ہیں لیکن جب میاں صاحب کو ہتھکڑیاں پہنائی گئیں   تو میں اس کے بھی خلاف تھا اور میرا اس پر بیان ہے۔ ‘ پی ٹی آئی کے مستقبل کے حوالے سے پوثھے گئے سوال کے جواب میں شاہ محمود نے دعوی کیا کہ ’تحریک انصاف ایک وفاقی جماعت ہے جس کی پہنچ شہر شہر گاوں گاوں ہے۔ پی ٹی آئی ایک وفاقی سوچ کی جماعت ہے اور اس کا مستقبل روشن دکھائی دیتا ہے۔‘


منشیات کے خلاف کارروائی: ’طالبان نے افغانستان میں وہ کام کیا جو مغرب بھی نہ کر سکا‘

ان لوگوں کا افغانستان کے مشرقی صوبہ ننگرہار میں طالبان کے انسداد منشیات یونٹ سے تعلق ہے، اور انھوں نے ہمیں پوست کی کاشت کو ختم کرنے کے لیے اپنی گشت میں شامل ہونے کا نادر موقع فراہم کیا ہے۔  طالبان کے ایک ترجمان نے بی بی سی کو بتایا کہ یہ پابندی افیون کے مضر اثرات کی وجہ سے عائد کی گئی ہے جو کہ پوست کے بیجوں سے حاصل کیا جاتی ہے۔ ان کہنا تھا کہ یہ پابندی اس لیے عائد کی گئی ہے کہ یہ ان کے مذہبی عقائد کے منافی ہے۔ بی بی سی نے افغانستان کا سفر کیا اور پوست کی کاشت پر براہ راست کارروائی کے اثرات کا جائزہ لینے کے لیے اس نے سیٹلائٹ تجزیے کا استعمال کیا۔ ایسا لگتا ہے کہ طالبان رہنما پوست کی کاشت کے خلاف کریک ڈاؤن کرنے میں پہلے کسی سے بھی کہیں زیادہ کامیاب رہے ہیں۔ ہمیں افیون کی کاشت کرنے والے بڑے صوبوں میں پوست کی افزائش میں بہت زیادہ کمی نظر آئی ہے۔ ایک ماہر کا کہنا ہے کہ گذشتہ سال کی نسبت سالانہ کاشت میں 80 فیصد کی کمی ہو سکتی ہے۔ اس کی جگہ کم منافع بخش گندم کی فصلوں نے لے لی ہے۔ ایسے میں بہت سے کسانوں کا کہنا ہے کہ وہ مالی طور پر نقصان اٹھا رہے ہیں۔ انھوں نے بی بی سی کو بتایا: ’اس بات کا امکان ہے کہ کاشت سنہ 2022 کے مقابلے میں 20 فیصد سے بھی کم ہو گئی۔ اور یہ کمی اپنے آپ میں بہت بڑی کمی ہو گی جو کہ پہلے کبھی نہیں دیکھی گئی ہے۔‘ نعمت اللہ اپنی عمر کی بیس کی دہائی کے اوائل میں ہیں۔ ان کی زندگی میں یہ پہلا موقع ہے کہ وہ باہر نکلتے وقت بم سے نہیں ڈرتے۔ لیکن ایک طویل جنگ سے متاثرہ لوگوں کے لیے افیون کی کاشت پر پابندی ایک بڑا دھچکا ہے اور یہ اس وقت سامنے آيا ہے جب افغانستان کی معیشت بیٹھ چکی ہے اور ملک میں تقریباً ہر طرف غربت کا راج ہے۔ آبادی کا دو تہائی حصہ یہ نہیں جانتا کہ ان کا اگلا کھانا کہاں سے آئے گا۔ ہم نے پوچھا کہ جب طالبان حکومت نے خواتین کے تمام این جی اوز کے لیے کام کرنے پر پابندی لگا کر ان کے آپریشنز اور فنڈنگ کو خطرے میں ڈال دیا ہے تو وہ بین الاقوامی تنظیموں سے مدد کی امید کیسے رکھ سکتے ہیں۔ جہاں تک برطانیہ اور باقی یورپ میں ہیروئن کی لت کا تعلق ہے تو مائیک ٹریس کا کہنا ہے کہ افغانستان میں افیون کی کاشت میں ڈرامائی کمی سے منشیات کی کھائی جانے والی قسم میں تبدیلی کا امکان ہے۔ انھوں نے کہا کہ ’ممکنہ طور پر لوگ مصنوعی ادویات کی طرف رجوع کر سکتے ہیں جو افیون سے کہیں زیادہ غلیظ ہو سکتی ہے۔‘


تیل کی پیداوار میں کٹوتی، عالمی قیمتوں میں اضافہ

سعودی عرب کی جانب سے جولائی میں یومیہ دس لاکھ بیرل تیل کی کٹوتی کے اعلان کے بعد تیل کی قیمتوں میں اضافہ ہوا ہے۔ اوپیک پلس دنیا کے خام تیل کا تقریباً 40 فیصد پیدا کرتا ہے اور اس کے فیصلوں کا تیل کی قیمتوں پر بڑا اثر پڑ سکتا ہے۔ پیر کے روز ایشیا میں برینٹ خام تیل کی قیمت میں 2.4 فیصد اضافہ ہوا اور یہ 77 ڈالر فی بیرل پر بند ہوا۔ تیل کی دولت سے مالا مال ممالک کا اتوار کو سات گھنٹے تک جاری رہنے والا یہ اجلاس توانائی کی گرتی ہوئی قیمتوں کے پس منظر میں ہوا۔ گزشتہ سال جب روس نے یوکرین پر حملہ کیا تو تیل کی قیمتوں میں اضافہ ہوا تھا ، لیکن اب یہ تنازع شروع ہونے سے پہلے کی سطح پر واپس آ گیا ہے۔ گزشتہ سال اکتوبر میں اوپیک پلس نے تیل برآمد کرنے والے ممالک کی تنظیم اور اس کے اتحادیوں کے حوالے سے پیداوار میں 20 لاکھ بیرل کمی پر اتفاق کیا تھا جو عالمی طلب کا تقریبا 2 فیصد ہے۔ اتوار کے روز سعودی وزیر توانائی شہزادہ عبدالعزیز بن سلمان نے کہا تھا کہ اگر ضرورت پڑی تو ان کے ملک میں دس لاکھ بیرل یومیہ کی کٹوتی کو جولائی کے بعد بھی بڑھایا جا سکتا ہے۔ انہوں نے کہا کہ ’یہ ایک سعودی لالی پاپ ہے،‘ جسے مارکیٹ کو مستحکم کرنے کی کوشش کے طور پر دیکھا جاتا ہے۔ اوپیک پلس کے دو روزہ اجلاس کے آغاز سے قبل یہ توقع کی جا رہی تھی کہ تیل کا کارٹل قیمتوں میں اضافے کے لیے پیداوار میں کٹوتی کرے گا۔ ایسا لگتا ہے کہ زیادہ تر ارکان اس خیال کے خلاف تھے، کیونکہ کسی بھی کٹوتی سے تیل کی آمدنی متاثر ہوگی، جو ان کی معیشتوں کو چلانے کے لیے اہم ہے۔ سعودی عرب کی جانب سے یومیہ دس لاکھ بیرل تیل کی رضاکارانہ کمی کا فیصلہ غیر متوقع تھا لیکن یہ کوئی بڑی حیرت کی بات نہیں ہے۔ تیل پیدا کرنے والے ملکوں کے رہنما کی حیثیت سے، اور تیل کے سب سے بڑے برآمد کنندہ کے طور پر، یہ واحد ملک تھا جو پیداوار کو کم کرنے کے قابل تھا۔ ریاض کے نقطہ نظر سے یہ ضروری ہے کہ خام تیل کی قیمت 80 ڈالر فی بیرل سے زیادہ رہے۔ سعودی حکام چاہتے ہیں کہ قیمتوں میں اضافہ کیا جائے تاکہ ولی عہد شہزادہ محمد بن سلمان کے زیر قیادت منصوبوں پر اربوں ڈالر خرچ ہوتے رہیں کیونکہ وہ مملکت کی معیشت کو تیل سے دور رکھنے کی کوشش کر رہے ہیں۔ سعودیوں کا یہ اقدام آنے والے مہینوں میں ایندھن کی طلب کے بارے میں غیر یقینی نقطہ نظر کی بھی نشاندہی کرتا ہے۔ عالمی معیشت کے بارے میں خدشات، خاص طور پر امریکہ اور یورپ میں کساد کے خدشات سے خام تیل کی قیمتوں پر مزید دباؤ پڑنے کی توقع ہے۔


Summary: پاکستان کی معیشت اور جمہوریت گذشتہ کچھ عرصے سے مشکلات کا شکار ہیں۔ ایسے میں یہ سوالات اٹھ رہے ہیں کہ کیا پاکستان ڈیفالٹ کے دہانے پر ہے؟ کیا پاکستان میں جمہوریت خطرے میں ہے؟ اور موجودہ حالات کی بنیاد پر ملک کا مستقبل کیا ہو سکتا ہے؟

معیشت اور جمہوریت: پاکستان کس سمت میں آگے بڑھ رہا ہے؟

پاکستان کی معیشت گذشتہ کچھ عرصے سے بڑی مشکلات کا شکار ہے، اور خاص کر  گذشتہ ایک سال پاکستان کے لیے معاشی محاذ پر کافی تباہ کن رہا ہے۔ ایسے میں یہ سوالات اب شد و مد سے اٹھ رہے ہیں کہ کیا پاکستان واقعی ڈیفالٹ کے دہانے پر ہے؟ کیا پاکستان میں جمہوریت خطرے میں ہے؟ اور موجودہ حالات کی بنیاد پر ملک کا مستقبل کیا ہو سکتا ہے؟ ماہرین کے مطابق نومئی کے تناظر میں شروع کیے گئے اقدامات کے بعد عمران خان اب بظاہر بیک فٹ پر نظر آ رہے ہیں جب کہ ان کی پارٹی ٹوٹ پھوٹ اور انتشار کا شکار ہے۔ روئٹرز کو دیے گئے اپنے حالیہ انٹرویو میں عمران خان نے ایک مرتبہ پھر الزام عائد کیا ہے کہ ان کی پارٹی کے خلاف جاری کریک ڈاؤن میں ملٹری اسٹیبلیشمنٹ ملوث ہے۔ تاہم ماضی قریب میں فوج متعدد مواقع پر سیاست میں مداخلت جیسے الزامات کی تردید کرتی آئی ہے۔ ملک کی سیاست میں فوج کی مداخلت اور اثرورسوخ کی طرف اشارہ کرتے ہوئے وسعت نے وضاحت کی کہ وہ لوگ جو گذشتہ ستر سالوں سے ملک کو چلا رہے ہیں وہ ہی موجودہ بحران کے ذمہ دار ہیں۔ ان کا کہنا ہے کہ پاکستانی فوج کی سیاست میں مداخلت اس یقین سے ہوتی ہے کہ سویلین بدعنوان اور کم نظر ہوتے ہیں اور یہ کہ اگر  ملک کو سیاست دانوں کے حوالے کر دیا گیا تو تباہی ہو گی۔ چند ماہرین کے مطابق پاکستان کے سیاسی اور معاشی بحران ایک دوسرے سے جڑے ہوئے ہیں۔ ماہرین کا خیال ہے کہ سیاسی اتھل پتھل شاید براہ راست معاشی بحران کا سبب نہ بنی ہو لیکن یہ اس میں اضافے کا باعث ضرور بنی ہے۔ حال ہی میں سٹیٹ بینک آف پاکستان نے آگاہ کیا تھا کہ ملک کے زرمبادلہ کے ذخائر کم ہو کر 4.19 ارب ڈالر پر آ گئے ہیں جبکہ ماہرین کا اندازہ ہے کہ یہ رقم ایک ماہ کی درآمدات کے لیے مشکل سے کافی ہے۔ تاہم ماہر اقتصادیات اشفاق حسن کا خیال ہے کہ پاکستان ڈیفالٹ کے راستے پر نہیں ہے۔ ان کا کہنا ہے کہ ملک نے 1998 میں جوہری تجربات کے بعد ابتر حالات دیکھے ہیں،  ملک پہلے ڈیفالٹ نہیں ہوا تو اب بھی ڈیفالٹ نہیں ہو گا۔ دوسری جانب ماہر اقتصادیات شبر زیدی کا کہنا ہے کہ ڈیفالٹ ہو یا نہ ہو، پاکستان کی معیشت پہلے ہی زبوں حالی کا شکار ہے اور یہ حکومت اس سے نمٹنے کی صلاحیت نہیں رکھتی۔ وہ کہتے ہیں کہ ’معیشت میں اصلاحات کو سیاسی مسئلہ نہیں ہونا چاہیے۔ سیاست کو اس سے دور رکھنا چاہیے۔ ہماری برآمدات کم ہو رہی ہیں اور ہمارے قرضے بڑھ رہے ہیں۔ یہ ایسی چیز نہیں ہے جسے کوئی بھی حکومت اپنے طور پر سنبھال سکتی ہے۔ ملک کو بچانے کے لیے معاشی انقلاب کی ضرورت ہے۔‘


Summary: پاکستان کی کمزور معیشت اور آئی ایم ایف پروگرام پر غیر یقینی کی صورتحال میں سب سے اہم سوال یہ ہے کہ کیا حکومت آئی ایم ایف کی جانب سے ’حقیقت پسندانہ‘ بجٹ بنانے کے مطالبے کے برعکس ’عوام دوست‘ بجٹ دینے کے وعدے پر پورا اتر سکے گی

حکومت کو بجٹ پیش کرنے میں کیا مشکلات ہیں اور عوام کے لیے اس میں کیا سرپرائز ہو سکتے ہیں؟

اس صورتحال میں سب سے اہم سوال یہ ہے کہ کیا حکومت آئی ایم ایف کی جانب سے ’حقیقت پسندانہ‘ بجٹ بنانے کے مطالبے کے برعکس ’عوام دوست‘ بجٹ دینے کے وعدے پر پورا اتر سکے گی؟ معیشت پر رپورٹ کرنے والے صحافی مہتاب حیدر نے بی بی سی کو بتایا کہ ’اس وقت حکومت کے لیے عوام کو ریلیف دینے اور آئی ایم ایف کی شرائط پوری کرنے کے درمیان توازن برقرار رکھنا سب سے بڑا چیلنج ہو گا۔‘ انھوں نے کہا کہ ویسے تو ہم ہر چند سالوں بعد یہ فقرہ سنتے ہیں کہ پاکستان ایک مشکل دور سے گزر رہا ہے لیکن موجودہ صورتحال بہت زیادہ سنگین ہے، حکومت کے لیے آئی ایم ایف کے نویں اور دسویں قرض پروگرام کا حصہ بننا بھی ضروری ہے اور اس وقت مہنگائی کی یہ صورتحال ہے کہ یہ تاریخ کی بلند ترین سطح پر ہے تو اس میں عوام بھی ریلیف کے منتظر ہیں۔ ایسے میں بظاہر تو حکومت کے لیے آئی ایم ایف کی شرائط پر پورا اترنے اور عوام کے لیے ریلیف بجٹ پیش کرنے کے درمیان خاصا مشکل فیصلہ درپیش ہو سکتا ہے تاہم ماہرین کے مطابق حکومت اسے اپنی مرضی کا بجٹ بنانے کے موقع کے طور پر دیکھ سکتی ہے۔ آئی ایم ایف کی جانب سے پروگرام کی بحالی کے حوالے سے دیے گئے اشارے کے بارے میں خرم حسین کا کہنا تھا کہ ’آئی ایم ایف کا بیان بظاہر یہ اشارہ ضرور دیتا ہے کہ پروگرام بحال ہو سکتا ہے لیکن پھر بھی ایسا ہونا بہت مشکل دکھائی دیتا ہے۔‘ ان کا مزید کہنا تھا کہ ’آئی ایم ایف کا پروگرام نہ ہوتے ہوئے بجٹ بناتے ہوئے عمومی تاثر یہی ہوتا ہے کہ حکومت زیادہ رقم خرچ کرے گی اور عوام کو ریلیف دینے کی کوشش کرے گی۔ چاہے وہ تنخواہیں بڑھائے، سبسڈیز میں اضافہ کرے یا ترقیاتی بجٹ بڑھائے جس سے شرح نمو میں اضافے کا امکان ہو۔‘ ماہر معیشت ثنا توفیق کا کہنا ہے کہ حکومت کو ایک پاپولسٹ بجٹ دینے کی بجائے حقیقت پسندانہ بجٹ دینے کی ضرورت ہے تاکہ آئندہ کے لیے آئی ایم ایف سے قرضے کا حصول یقینی بنایا جا سکے۔  انھوں نے کہا کہ ’جب سے آئی ایم ایف کی جانب سے یہ کہا گیا ہے کہ بجٹ کے حوالے سے اعداد و شمار شیئر کیے جائیں تو میرے نزدیک حکومت ریلیف بجٹ دیتے ہوئے محتاط ہو گی۔  وہ کہتے ہیں کہ ’اصل سوال یہ ہے کہ آپ نے جو بیرونی قرضوں کی ادائیگی کرنی ہے، مالیاتی خسارہ پورا کرنا ہے اس کے لیے ڈالر کہاں سے آئیں گے۔ یہاں آپ کو مالیاتی اداروں اور دوست ممالک کی جانب دیکھنا پڑتا ہے کیونکہ پاکستان کے پاس برآمدات کی مد میں اتنا بڑی تعداد نہیں ہے۔‘


بارٹر ٹریڈ کیا ہوتی ہے اور کیا روس، ایران اور افغانستان کے ساتھ بارٹر ٹریڈ پاکستان کے لیے فائدہ مند ہو گی؟

پاکستان نے اپنے ہمسایہ ملکوں ایران اور افغانستان کے علاوہ روس کے ساتھ بارٹر تجارت کی اجازت دے دی ہے ۔ پاکستان کی وزارت تجارت نے ایک نوٹیفکیشن کے ذریعے حکومتی کمپنیوں کے ساتھ نجی شعبے کو بھی تینوں ملکوں کے ساتھ مصنوعات کی درآمد اور برآمد کی اجازت دی ہے۔ ماہرین کے مطابق پاکستان کی ایران اور افغانستان کے ساتھ بارٹر تجارت غیر رسمی طریقے سے کافی عرصے سے ہو رہی تھی تاہم اس کا حجم زیادہ نہیں تھا اور اب صرف اسے ایک قانونی شکل دے دی گئی ہے۔ پاکستان نے ایران، افغانستان اور روس کے ساتھ بارٹر ٹریڈ کے نظام کو قانونی شکل دے دی ہے۔ لیکن یہ بارٹر ٹریڈ ہوتی کیا ہے؟ افغانستان، ایران اور روس کے ساتھ بارٹر ٹریڈ کے نظام کے فوائد پر بات کرتے ہوئے عثمان قادر نے کہا کہ اس سے ملک اور حکومت دونوں کو فائدہ ہو گا کیونکہ پاکستان کے پاس زرمبادلہ کی کمی ہے جس کی درآمدات کے لیے ضرورت ہوتی ہے۔  ایران، افغانستان اور روس کے ساتھ بارٹر ٹریڈ کی تازہ ترین پیش رفت اور ماضی میں ایسی کسی انتظام کے بارے میں بات کرتے ہوئے ماہرِ معیشت زبیر موتی والا نے بتایا کہ ’ایران اور افغانستان کی سرحد پر موجود آبادی کی جانب سے تو ایسا ہوتا آیا ہے کہ وہ محدود پیمانے پر بارٹر ٹریڈ کرتے چلے آئے ہیں تاہم اب حکومت کی جانب سے اسے قانونی شکل دی گئی ہے۔‘ انھوں نے کہا کہ ’تین سال سے اس پر کام ہو رہا تھا اور اب جا کر اسے حتمی شکل دے کر قانونی شکل دی گئی ہے۔‘ انھوں نے کہا کہ ’اس سے پہلے سٹیٹ بینک نے چمن اور طورخم سرحد پر کاؤنٹر بھی بنائے تھے تاکہ جو لین دین ہو رہا تھا اس کی مانیٹرنگ کرے تاہم بارٹر ٹریڈ کے بعد اس کی ضرورت باقی نہیں رہتی کیونکہ اس میں روپے یا ڈالر کا لین دین نہیں ہے۔‘ عثمان قادر نے اس سلسلے میں کہا کہ ’بارٹر ٹریڈ کی تازہ ترین کوشش 2022 میں پاکستان ایران دوطرفہ تجارت کے تناظر میں کی گئی تھی، بنیادی طور پر پاکستان سے چاول اور کینو اور ایران سے سیب جیسی زرعی مصنوعات کی تجارت ہو رہی تھی۔‘ ان تینوں ملکوں پر بین الاقوامی پابندیوں کے تناظر میں پاکستان کی جانب سے ان کے ساتھ بارٹر ٹریڈ کی اجازت کے بارے میں بات کرتے ہوئے عثمان قادر نے کہا ’موجودہ تناظر میں پابندیاں بنیادی طور پر مالیاتی پہلو پر ہیں، اور بارٹر ٹریڈ پابندیوں کی تلافی کے لیے کی جا رہی ہیں۔ اس سے قبل، حکومت نے بارٹر ٹریڈ کے انعقاد کے لیے ایک فریم ورک کی منظوری دی ہے۔‘


Summary: پاکستان کے بیشتر علاقوں میں مئی کے آخری ہفتے کے دوران شروع ہونے والا غیرمعمولی بارشوں اور ژالہ باری کا سلسلہ جاری ہے۔ محکمہ موسمیات کے مطابق اپریل اور مئی کے مہینوں میں اوسط درجہ حرارت کم رہا جبکہ بارشیں اوسط سے زیادہ ہوئی ہیں۔ مگر یہ صورتحال پاکستان کو کیسے متاثر کر رہی ہے؟

’نہ آم پکے گا نہ مٹھاس آئے گی‘: بےموسمی بارشیں اور ژالہ باری پاکستان کو کتنا نقصان پہنچا رہی ہیں؟

پاکستان میں جاری بارشیں اور ژالہ باری شہری علاقوں میں رہنے والوں کو تو بھلے اچھی لگ رہی ہوں مگر ضلع مظفر گڑھ کے علاقے کوٹ ادو سے تعلق رکھنے والے آم کے کاشتکار ملک اشتیاق اس صورتحال پر بہت پریشان ہیں۔  ان کا کہنا تھا کہ ’ہمارے ساتھ ایسا ہی ہو رہا ہے۔ اپریل اور مئی میں کم گرمی پڑی، جس کے نتیجے میں لگا کہ شاید فصل شاندار ہو گئی مگر اب بارشیں رکنے کا نام نہیں لے رہی ہیں۔ ان کے مطابق کھیتوں میں پانی کھڑا ہے اور یہ کھڑا پانی فصل کو تباہ کر رہا ہے۔‘ محکمہ موسمیات کے ترجمان ڈاکٹر ظہیر بابر کے مطابق پاکستان میں اس سال بھی غیر معمولی موسمی صورتحال کا سلسلہ جاری ہے۔ اپریل اور مئی  میں اس سال اوسط سے نہ صرف کم گرمی پڑی ہے بلکہ بارشیں اوسط سے زیادہ ہوئی ہیں۔  ان کا کہنا تھا کہ ’گذشتہ سال مارچ ہی میں مغربی ہواؤں کا دباؤ کم ہو گیا تھا، جس وجہ سے گرمی کی شدید لہر پیدا ہوئی تھی مگر اس سال ہم دیکھ رہے ہیں کہ مئی کے آخر تک ان ہواؤں کا دباؤ جاری ہے۔ ملک کے مختلف حصوں میں مئی کے آخری دن بھی بارشوں کا سلسلہ جاری ہے جبکہ مختلف علاقوں بالخصوس شمالی علاقہ جات میں یہ سلسلہ جون کے پہلے دو، تین دن تک جاری رہے گا۔‘ ڈاکٹر سردار سرفراز کہتے ہیں مئی میں کم از کم بارشوں کے تین سلسلے ریکارڈ کیے گئے ہیں۔ ’ہمارے اندازوں کے مطابق سنہ 1987  کے بعد مئی کے ماہ میں ریکارڈ کی جانی والی بارش اوسط سے زیادہ ہوئی ہیں۔ یہ مغربی ہواؤں کے دباؤ ہی کا نتیجہ ہے۔ مغربی ہواؤں ہی کی وجہ سے ہم نے دیکھا کہ شمالی علاقہ جات میں اپریل اور مئی میں برفباری بھی ریکارڈ ہوئی ہے۔‘ ان کا کہنا تھا کہ عموماً ژالہ باری زیادہ تر مارچ کے ماہ ہی میں دیکھنے میں آتی ہے۔ مگر اس سال غیر معمولی حالات کی وجہ سے مئی میں پاکستان کے چند علاقوں میں شدید ژالہ باری ہوئی ہے جو کہ اس سے قبل کم ہی دیکھی گئی ہے۔ اس کا سبب بھی غیر متوقع طور پر مغربی ہوائیں تھیں۔   ڈاکٹر سردار سرفراز کا کہنا تھا کہ گذشتہ سالوں سے ہم ہر سال مختلف موسمی حالات دیکھ رہے ہیں۔ ’گزشتہ تین سالوں میں ہم نے دیکھا کہ مون سون کی بارشیں اوسط سے زیادہ ہوئی ہیں۔ مگر اس سال ابھی تک جو عالمی موسمی حالات ہیں ان کے مطابق لگ رہا ہے کہ مون سون کی بارشیں پاکستان میں اوسط سے کم ہوں گی۔‘


Summary: ملک میں کاروباری اور ملازمت پیشہ طبقے سے تعلق رکھنے والے افراد گذشتہ ایک سال کے دوران اپنی آمدن میں کمی اور بڑھتی مالی مشکلات کی شکایت کرتے ہیں، مگر اس کم آمدن کی وجوحات اور زندگیوں پر اثرات کیا ہیں؟

آمدن میں کمی: ’یہ بہت ذہنی اذیت ہے کہ ملازمت بھی کر رہے ہوں لیکن خاندان کی ضروریات پوری نہ کر سکیں‘

’اگر حالات یہی رہے تو لگتا ہے میرے جیسے متوسط طبقے کے افراد سڑک پر آ جائیں گے۔ ایک سال میں میری ماہانہ آمدن تین لاکھ روپے سے کم ہو کر ایک لاکھ سے نیچے آ گئی ہے۔ پہلے میں اپنے بھائیوں کی بھی مالی مدد کرتا تھا لیکن اب تو اپنے خاندان کے اخراجات پورا کرنا بھی ایک مسئلہ بنتا جا رہا ہے۔‘ کراچی کے رہائشی منیر احمد کہارو نے ملک میں عام افراد کی کم ہوتی فی کس آمدنی کے مسائل پر بی بی سی سے بات کرتے ہوئے کہا کہ ’چھوٹے بھائیوں کی بھی وقتاً فوقتاً مالی مدد کرتا رہتا تھا مگر اب کسی کی مالی مدد کی بجائے خود اپنے مالی اخراجات کے لیے تگ و دو کر رہا ہوں۔‘ رمشا کے مطابق ملک میں اس وقت مہنگائی کی بلند شرح ہے جس کی وجہ سے ایک سال پہلے والی تنخواہ بھی بہت کم لگتی ہے اور جب تنخواہ ہی کم ہو جائے تو پھر مالی اخراجات کو پورا کرنا کسی پہاڑ کو سر کرنے سے کم نہیں۔  ایک سال کے دوران ملک میں ایسا کیا ہوا کہ منیر احمد اور رمشا منہاس جیسے کئی افراد کی آمدنی میں کمی ہوئی۔  وہ بتاتے ہیں کہ گذشتہ سال ایک بجلی کے یونٹ کی قیمت 18 سے 22 روپے تھی وہ اب پچاس روپے سے اوپر چلا گیا ہے۔ پہلے جو بجلی کا بل ایک سے ڈیڑھ لاکھ روپے تھا وہ اس وقت ماہانہ بنیاد پر چھ لاکھ تک پہنچ گیا جبکہ دوسری طرف کاروبار کم ہو گیا۔  منیر احمد اور رمشا منہاس اپنی کم ہوتی آمدن سے ایک جانب فکر مند ہیں تو دوسری جانب وہ اس کی وجہ سے کچھ چیزوں پر سمجھوتہ کرنے پر بھی پریشان ہیں۔  منیر احمد اور رمشا منہاس کاروباری اور ملازمت پیشہ طبقات سے تعلق رکھنے والے ایسے افراد ہیں جو ایک سال کے دوران اپنی آمدن میں کمی اور اس کی وجہ سے بڑھتی ہوئی مالی مشکلات کے بارے میں شکایت کرتے ہیں۔ پاکستان انسٹیوٹ آف ڈویلپمنٹ اکنامکس میں کام کرنے والے ماہر معیشت شاہد محمود بی بی سی سے بات کرتے ہوئے کہتے ہیں کہ اگر موجودہ مالی سال کا جائزہ لیا جائے تو جی ڈی پی میں کوئی خاطر خواہ اضافہ نہیں ہوا اور شرح نمو بھی نہ ہونے کے برابر ہے جبکہ دوسری جانب آبادی میں بہت زیادہ اضافہ ہو رہا ہے اب جب اس آبادی کو دیکھا جائے تو لازمی طور پر نمبر نیچے ہو گا۔ پاکستان میں اس وقت صنعتی شعبہ درآمدات پر پابندی کی وجہ سے خام مال کی عدم دستیابی کے باعث مشکلات کا شکار  ہے۔ پاکستان کی برآمدات بھی موجودہ مالی سال میں گراوٹ کا شکار رہی ہیں جبکہ دوسری جانب بجلی و گیس کی قیمتوں میں اضافے نے بھی صنعتی شعبے کو شدید متاثر کیا ہے۔


Summary: سنہ 2014 میں وزارت عظمی کی ذمے داری سنبھالنے کے بعد وزير اعظم نے بیرونی ممالک کے دوروں کو اپنی پالیسی کا ایک اہم جزو  بنا لیا ہے۔ ماضی میں غالبآ انڈیا کے کسی بھی وزیراعظم نے غیر ممالک کے اتنے دورے نہیں کیے جتنے وزیراعظم مودی نے اپنے اب تک کے نو سال کے دور اقتدار میں کیے ہیں۔

انڈیا عالمی طاقت بننے کی راہ پر گامزن یا دیگر عالمی طاقتوں کے کھیل میں ایک مہرہ؟

سنہ 2014 میں وزارت عظمیٰ کی ذمہ داری سنبھالنے کے بعد وزير اعظم نے بیرونی ممالک کے دوروں کو اپنی پالیسی کا ایک اہم جزو بنا لیا تھا۔ ماضی میں غالباً انڈیا کے کسی بھی وزیراعظم نے غیر ممالک کے اتنے دورے نہیں کیے جتنے وزیراعظم مودی نے اپنے اب تک کے نو سال کے دور اقتدار میں کیے ہیں۔  ستمبر میں جی 20 کا سربراہی اجلاس ہو گا۔ اس کی ایک میٹنگ حال ہی میں سرینگر میں رکھی گئی تھی۔ پاکستان کے اعتراض کے بعد سعودی عرب، ترکی، چین، اور مصر نے اس اجلاس میں شرکت نہیں کی۔ حالانکہ انڈیا کو امید تھی کہ اس کی سفارتی کوششوں اور ان ملکوں سے بہترین تعلقات کے پس منظر میں یہ ممالک اس میں شریک ہوں گے۔  ’وزیر اعظم نریندر مودی کی سوچ ہمیشہ مثبت ہوتی ہے۔ وہ پوری دنیا کو ایک خاندان تصور کرتے ہیں۔ ان کی شبیہ بہت بڑی ہے۔ وہ ترکی کا زلزلہ ہو، انڈونیشیا کا سیلاب ہو، افریقہ میں قحط سالی ہو یا کووڈ کی وبا ہو، وزیر اعظم مودی کی قیادت میں انڈیا ہر جگہ کھڑا ہوا نظر آتا ہے۔‘ وزیر اعظم مودی کے غیر ملکی دورے کا ایک پہلو ان ممالک میں مقیم انڈین نژاد شہری ہیں۔ امریکہ، آسٹریلیا، عرب ممالک اور یورپ میں ڈھائی کروڑ سے زیادہ انڈین آباد ہیں۔  مودی نے بیرون ملک مقیم ہندوستانیوں کو اپنے ساتھ ملا کر انڈیا کی سافٹ پاورمیں تبدیل کر دیا ہے۔ غیر ممالک کے دوروں میں وہاں مقیم انڈینز سے مودی کے خطاب کو پورے انڈیا میں سیکڑوں ٹی وی چینلز براہ راست نشر کرتے ہیں۔  وہ مودی حکومت کی پالیسیوں پر اکثر نکتہ چینی کرتے رہے ہیں۔ بی بی سی سے بات کرتے ہوئے انھوں نے اپنے جواب میں کہا کہ اپنے جمہوری نظام، سیکولر آئینی ڈھانچے اور اصولی خارجہ پالیسی پر عمل پیرا ہونے کے سبب انڈیا کا بین الاقوامی سطح پر ہمییشہ ایک خصوصی  مقام رہا ہے۔  وہ کہتے ہیں کہ ’انڈیا آمریت اور اکثریتی فرقے کے ملک میں بدل رہا ہے۔ اس سے انڈیا کی شبیہ کو شدید نقصان پہنچا ہے۔ اںڈیا ایک اخلاقی سپر طاقت بننا چاہتا ہے لیکن کسی بھی عالمی بحران بالخصوص یوکرین کے سوال پر اصولی موقف نہ اختیار کرنے سے یہ امید اب ٹوٹ گئی ہے۔‘ انڈیا میں ایک رہنما کے طور پر مقبولیت میں مودی کو اپنے تمام سیاسی حریفوں پر سبقت حاصل ہے۔ عوام کی ایک بڑی اکثریت اس امر پر متفق ہے کہ وزیراعظم مودی نے بین الاقوامی سطح پر ملک کے وقار میں اضافہ کیا اور انڈیا کے آرٹ اور کلچر کو فروغ دیا ہے۔